GREEK SUPREME COURT DECISION

Decision ID: 308/2024
Decision Number: 308
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Φραγκάκη, Αντιπρόεδρο του Αρείου Πάγου, Ελένη Κατσούλη, Δημήτριο Τράγκα, Ελένη Μπερτσιά - Εισηγήτρια και Διονύσιο Παλλαδινό, Αρεοπαγίτες. Συνήλθε σε δημόσια συνεδρίαση στο Κατάστημά του στις 9 Μαΐου 2023, με την παρουσία του Αντεισαγγελέως του Αρείου Πάγου Παναγιώτη Παναγιωτόπουλου (γιατί κωλύεται ο Εισαγγελέας) και του Γραμματέως Χαράλαμπου Αθανασίου, για να δικάσει τις αιτήσεις των αναιρεσειόντων - κατηγορουμένων: 1. F. M. του B., κρατούμενου στο Κατάστημα Κράτησης ..., που εκπροσωπήθηκε από τον πληρεξούσιο δικηγόρο του Ευτύχιο Αλιγιζάκη, 2. Σ. Κ. του Γ., κατοίκου ..., που δεν εμφανίστηκε και 3. E. L. του M., κατοίκου ..., που εκπροσωπήθηκε από την πληρεξούσια δικηγόρο του Ιωάννα Κορδάτου, για αναίρεση της υπ'αριθμ. 121,143,160/2022 αποφάσεως του Πενταμελούς Εφετείου Πειραιώς. Το Πενταμελές Εφετείο Πειραιώς με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεση αυτής, για τους λόγους που αναφέρονται στις από 21-9-2022, 26-9-2022 και 26-9-2022 αιτήσεις τους αναιρέσεως, οι οποίες καταχωρίστηκαν στο οικείο πινάκιο με τον αριθμό 980/2022. Αφού άκουσε Τον Αντεισαγγελέα, που πρότεινε: Α) να απορριφθεί η από 26-9-2022 αίτηση αναίρεσης του 2ου αναιρεσείοντος Σ. Κ. του Γ., ως ανυποστήρικτη και Β) να απορριφθούν οι κρινόμενες αιτήσεις των λοιπών αναιρεσειόντων και τους πληρεξούσιους δικηγόρους των αναιρεσείοντος που ζήτησαν όσα αναφέρονται στα σχετικά πρακτικά.

Judges: Ελένη Φραγκάκη, Ελένη Κατσούλη, Δημήτριο Τράγκα, Ελένη Μπερτσιά - Εισηγήτρια, Διονύσιο Παλλαδινό

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Φραγκάκη, Αντιπρόεδρο του Αρείου Πάγου, Ελένη Κατσούλη, Δημήτριο Τράγκα, Ελένη Μπερτσιά - Εισηγήτρια και Διονύσιο Παλλαδινό, Αρεοπαγίτες. Συνήλθε σε δημόσια συνεδρίαση στο Κατάστημά του στις 9 Μαΐου 2023, με την παρουσία του Αντεισαγγελέως του Αρείου Πάγου Παναγιώτη Παναγιωτόπουλου (γιατί κωλύεται ο Εισαγγελέας) και του Γραμματέως Χαράλαμπου Αθανασίου, για να δικάσει τις αιτήσεις των αναιρεσειόντων - κατηγορουμένων: 1. F. M. του B., κρατούμενου στο Κατάστημα Κράτησης ..., που εκπροσωπήθηκε από τον πληρεξούσιο δικηγόρο του Ευτύχιο Αλιγιζάκη, 2. Σ. Κ. του Γ., κατοίκου ..., που δεν εμφανίστηκε και 3. E. L. του M., κατοίκου ..., που εκπροσωπήθηκε από την πληρεξούσια δικηγόρο του Ιωάννα Κορδάτου, για αναίρεση της υπ'αριθμ. 121,143,160/2022 αποφάσεως του Πενταμελούς Εφετείου Πειραιώς. Το Πενταμελές Εφετείο Πειραιώς με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεση αυτής, για τους λόγους που αναφέρονται στις από 21-9-2022, 26-9-2022 και 26-9-2022 αιτήσεις τους αναιρέσεως, οι οποίες καταχωρίστηκαν στο οικείο πινάκιο με τον αριθμό 980/2022. Αφού άκουσε Τον Αντεισαγγελέα, που πρότεινε: Α) να απορριφθεί η από 26-9-2022 αίτηση αναίρεσης του 2ου αναιρεσείοντος Σ. Κ. του Γ., ως ανυποστήρικτη και Β) να απορριφθούν οι κρινόμενες αιτήσεις των λοιπών αναιρεσειόντων και τους πληρεξούσιους δικηγόρους των αναιρεσείοντος που ζήτησαν όσα αναφέρονται στα σχετικά πρακτικά.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Ενώπιον του Δικαστηρίου τούτου κατά την δικάσιμο που αναφέρεται στην αρχή της παρούσας συζητήθηκαν τρεις (3) αναιρέσεις, κάθε μία από τις οποίες ασκήθηκε με χωριστό δικόγραφο, με τις οποίες προσβάλλεται η υπ' αρ. 121, 143, 160/2022 απόφαση του Πενταμελούς Εφετείου Πειραιώς οι οποίες, ως συναφείς, πρέπει να συνεκδικασθούν. Α) Όσον αφορά την από 26-9-2022 αίτηση αναίρεσης του Σ. Κ. του Γ. κατοίκου ...: Κατά τη διάταξη του άρθρου 512 παρ1 εδ.γ ΚΠΔ ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους με κλήση που επιδίδεται σύμφωνα με τα άρθρα 155-162 ΚΔΠ και μέσα στην προθεσμία του άρθρου 166 στο ακροατήριο του δικαστηρίου του Αρείου Πάγου, ενώ κατά τη διάταξη της παρ.3 εδ.α του ίδιου άρθρου οι διάδικοι παρίστανται στη συζήτηση με συνήγορο. Εξάλλου, σύμφωνα με αυτά που ορίζονται από το άρθρο 515 παρ. 1 του ίδιου Κώδικα, αν αναβληθεί η συζήτηση της υπόθεσης σε ρητή δικάσιμο, όλοι οι διάδικοι οφείλουν να εμφανισθούν σ' αυτή χωρίς νέα κλήτευση και αν ακόμη δεν ήταν παρόντες, όταν δημοσιεύθηκε η απόφαση για την αναβολή. Περαιτέρω, κατά τη διάταξη του άρθρου 514 εδα ΚΠΔ, αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα για να παραστεί, η αίτηση αναίρεσης απορρίπτεται, ως ανυποστήρικτη και επιβάλλονται στον αναιρεσείοντα, τα δικαστικά έξοδα. Στην προκειμένη περίπτωση, ο αναιρεσείων Σ. Κ. δεν εμφανίστηκε στο ακροατήριο του Δικαστηρίου τούτου με συνήγορο ούτε εκπροσωπήθηκε από πληρεξούσιο δικηγόρο όταν η υπόθεση εκφωνήθηκε στη σειρά της κατά την αναφερόμενη στην αρχή της απόφασης δικάσιμο ((9-5-2023) Όπως προκύπτει από τα με ημερομηνίες 3-11-2022 και 20-10-2022 δύο αποδεικτικά επίδοσης της Α. Σ. Επιμελήτριας Εισαγγελίας Αρείου Πάγου και Β. Ρ. Επιμελητή Δικαστηρίων της Εισαγγελίας Πρωτοδικών Πειραιά αντίστοιχα, επιδόθηκε, η υπ' αριθμ 980/2022 κλήση του εισαγγελέα του Αρείου Πάγου, α)με θυροκόλληση στο δηλωθέντα με την αίτηση αναίρεσης τόπο κατοικίας του αναιρεσείοντα επειδή δεν βρέθηκε εκεί ο ίδιος προσωπικά ούτε άλλο πρόσωπο από τα προβλεπόμενα στο άρθρο 155 παρ2 ΚΠΔ και β) στην δικηγόρο Αθηνών Θεανώ Νάκου νομοτύπως διορισθείσα αντίκλητο του αναιρεσείοντος, νόμιμα και εμπρόθεσμα σύμφωνα με τις διατάξεις των άρθρων 155 παρ.2 ΚΠΔ εδ.β και δ', 166 παρ.1 ΚΠΔ, προκειμένου να εμφανισθεί στην δικάσιμο της 24-1-2023 κατά την οποία αναβλήθηκε η υπόθεση για την αναφερόμενη στην αρχή της παρούσας συνεδρίαση, προς υποστήριξη της κρινόμενης με αριθμ. πρωτ. 9/26-9-2022 αίτησής του για αναίρεση της με αρ. 121,143,160/2022 απόφασης του Πενταμελούς Εφετείου Πειραιώς., με την οποία καταδικάστηκε σε συνολική ποινή κάθειρξης δέκα (10) ετών, για τις αξιόποινες πράξεις α) της συγκρότησης και ένταξης σε εγκληματική οργάνωση, με σκοπό την τέλεση εγκλημάτων που τυποποιούνται στη νομοθεσία περί ναρκωτικών β) της άμεσης συνέργειας σε ιδιαίτερα διακεκριμένη περίπτωση παράνομης διακίνησης ναρκωτικών ουσιών στο πλαίσιο εγκληματικής οργάνωσης από κοινού, κατ' εξακολούθηση και κατ' επάγγελμα με προσδοκώμενο όφελος άνω των 75.000 ευρώ. Με τα δεδομένα αυτά και εφόσον ο αναιρεσείων α) κλητεύθηκε νόμιμα και εμπρόθεσμα όπως προαναφέρθηκε για να παρασταθεί με συνήγορο στο ακροατήριο του Δικαστηρίου τούτου β) δεν συντρέχει περίπτωση αυτεπάγγελτης εφαρμογής κατά το άρθρο 511 εδ.α του νέου ΚΠΔ επιεικέστερου νόμου ,ο οποίος να αφορά τις αξιόποινες πράξεις για τις οποίες κηρύχθηκε ένοχος ο αναιρεσείων, δεδομένου ότι κηρύχθηκε ένοχος μετά την ισχύ από 1-7-2019 του νέου ΠΚ γ) δεν συντρέχει περίπτωση αυτεπάγγελτης λήψης υπόψη των προβλεπόμενων από το άρθρο 510 παρ1 στοιχ Α και Ε ΚΠΔ λόγων αναίρεσης ήτοι της απόλυτης ακυρότητας που συνέβη κατά τη διαδικασία στο ακροατήριο (αρθ 171) και της εσφαλμένης ερμηνείας και εφαρμογής ουσιαστικής ποινικής διατάξεως ,αφού ο αναιρεσείων δεν έχει εμφανιστεί, πρέπει η υπό κρίση αίτηση αναίρεσης να απορριφθεί και να καταδικασθεί ο αναιρέσεων στα δικαστικά έξοδα της παρούσας δίκης. (αρθ 578παρ1ΚΠΔ) Β.Οι κρινόμενες αιτήσεις α) από 21-9-2022αίτηση του F. ή F. M. του B. η οποία ασκήθηκε με δήλωση ενώπιον του διευθυντή του Καταστήματος Κράτησης ... και β) από 26-9-2022αίτηση του L. E. M. η οποία ασκήθηκε με δήλωση του πληρεξουσίου δικηγόρου του αναιρεσείοντος Δημητρίου Κοντούλα, που επιδόθηκε στον Εισαγγελέα του Αρείου Πάγου την 26-9-2022για αναίρεση της υπ' αριθμ. 121, 143, 160/2022 καταδικαστικής απόφασης του Πενταμελούς Εφετείου Πειραιώς, με την οποία κηρύχθηκαν ένοχοι σε δεύτερο βαθμό της συγκρότησης και ένταξης σε εγκληματική οργάνωση με σκοπό την τέλεση εγκλημάτων που τυποποιούνται στη νομοθεσία περί ναρκωτικών και β)για διακεκριμένη διακίνηση ναρκωτικών ουσιών κατά συναυτουργία κατ'εξακολούθηση από δράστες που ενεργούσαν στα πλαίσια εγκληματικής οργάνωσης και κατ'επάγγελμα,με προσδοκώμενο όφελος που υπερβαίνει το ποσό των 75.000 ευρώ και τους επιβλήθηκε αφού αναγνωρίστηκαν στον πρώτο εξ αυτών το ελαφρυντικό του άρθρου 84 παρ.2 περ ε' και στον δεύτερο τα ελαφρυντικά του άρθρου 84 παρ.2 περ α' και ε' ΠΚ ποινές κάθειρξης δεκατεσσάρων (14) ετών και δώδεκα(12) ετών αντίστοιχα, ασκήθηκαν εμπρόθεσμα και νομότυπα, από πρόσωπα που είχαν δικαίωμα και έννομο συμφέρον προς τούτο, κατά αποφάσεως υποκείμενης στο συγκεκριμένο ένδικο μέσο και περιέχουν ως λόγους αναιρέσεως την απόλυτη ακυρότητα που συνέβη κατά τη διαδικασία στο ακροατήριο ,την έλλειψη ειδικής και εμπεριστατωμένης αιτιολογίας και την εσφαλμένη ερμηνεία και εφαρμογή ουσιαστικής ποινικής διάταξης (510 παρ. 1 στοιχΑ', Δ' και Ε' ΚΠΔ), είναι ως εκ τούτου παραδεκτές και πρέπει να ερευνηθούν περαιτέρω ως προς την βασιμότητα των λόγων τους. Κατά την διάταξη του άρθρου 187 παρ. 1 του προϊσχύσαντος ΠΚ, "1. Με κάθειρξη μέχρι δέκα ετών τιμωρείται όποιος συγκροτεί ή εντάσσεται ως μέλος σε δομημένη και με διαρκή δράση ομάδα από τρία ή περισσότερα πρόσωπα (οργάνωση) "που επιδιώκει" τη διάπραξη περισσότερων κακουργημάτων που προβλέπονται......... στα άρθρα...,όπως επίσης περισσότερων κακουργημάτων που προβλέπονται στη νομοθεσία περί ναρκωτικών, όπλων, εκρηκτικών υλών... ". Κατά την αντίστοιχη διάταξη του ισχύοντος από 1-7-2019 νέου ΠΚ (ν. 4619/2019), " Όποιος συγκροτεί ή εντάσσεται ως μέλος σε επιχειρησιακά δομημένη και με διαρκή εγκληματική δράση οργάνωση τριών ή περισσότερων προσώπων, που επιδιώκει την τέλεση περισσότερων κακουργημάτων, τιμωρείται με κάθειρξη έως δέκα έτη και χρηματική ποινή". Από τη σύγκριση των ως άνω διατάξεων προκύπτει ότι η ισχύουσα διάταξη του άρθρου 187 παρ. 1 του νέου ΠΚ είναι δυσμενέστερη ως προς το ύφος της απειλούμενης ποινής, αφού πέραν της απειλούμενης, και από τις δύο διατάξεις, ποινή κάθειρξης έως δέκα ετών προσθέτει και τη χρηματική ποινή, ενώ ως προς τα στοιχεία της αντικειμενικής υπόστασης της πράξης είναι εν μέρει δυσμενέστερη, αφού για τη στοιχειοθέτηση του εγκλήματος αρκεί η επιδίωξη τέλεσης οποιουδήποτε κακουργήματος και όχι ορισμένων που αναφέρονται στην αντίστοιχη διάταξη του προϊσχύσαντος ΠΚ και εν μέρει ευμενέστερη, αφού για την πλήρωση της αντικειμενικής υπόστασης του εγκλήματος α) δεν αρκεί η συγκρότηση ή ένταξη σε " δομημένη ομάδα" αλλά απαιτείται η συγκρότηση ή ένταξη σε "επιχειρησιακά δομημένη οργάνωση " και β) δεν αρκεί η οργάνωση να έχει οποιαδήποτε διαρκή δράση αλλά απαιτείται να διακρίνεται για διαρκή εγκληματική δράση. Ειδικότερα, σύμφωνα με την αιτιολογική έκθεση του ν. 4619/2019, ως "επιχειρησιακή" νοείται η δομή ομάδας, της οποίας τα μέλη αναλαμβάνουν διακριτούς και αλληλοϋποστηρισμένους ή αυτοτελείς ρόλους ή διακριτούς και συνδυασμένους ή ανεξάρτητους στόχους, με σκοπό να αυξήσουν την αποτελεσματικότητά τους είτε ατομικά είτε στο πλαίσιο της συλλογικής τους δράσης, ανεξαρτήτως της γνώσης εκάστου για τα συγκεκριμένα καθήκοντα των άλλων ή και για τον συγκεκριμένο σε κάθε περίπτωση στόχο της οργάνωσης. Με τον όρο αυτό αποδίδεται επίσης ο "πραγματοπαγής" χαρακτήρας της οργάνωσης, που τη διακρίνει σαφώς από τις ομάδες με προσωποπαγή δομή, η επικινδυνότητα των οποίων είναι σαφώς μειωμένη, όπως και η εμβέλεια της εγκληματικής τους δράσης. Ο όρος αυτός θεωρείται ως το πιο ουσιαστικό στοιχείο διαφοροποίησης των εγκληματικών οργανώσεων από τις απλές συμμορίες. Προβλέπει δύο εγκλήματα, την συγκρότηση εγκληματικής ομάδας (στιγμιαίο έγκλημα) και την ένταξη σε ήδη δομημένη εγκληματική ομάδα νέων μελών (διαρκές έγκλημα). Συγκρότηση εγκληματικής οργάνωσης είναι η καθοδηγητική και κατευθυντήρια συμβολή στη δημιουργία της. Οι συγκροτούντες την οργάνωση δεν είναι αναγκαίο να είναι και οι ίδιοι μέλη, ούτε όμως αρκεί μόνη η ιδιότητα του μέλους στο στάδιο της συγκρότησης της οργάνωσης.. Για την στοιχειοθέτηση του εγκλήματος συγκρότησης ή ένταξης σε εγκληματική ομάδα απαιτείται να υφίσταται μεταξύ των μελών πειθαρχία και ενεργός δράση, χωρίς να είναι αναγκαία και επικοινωνία των μελών μεταξύ τους αρκεί τα μέλη να εκτελούν ανατιθέμενα σ` αυτά καθήκοντα χωρίς να απαιτείται το κάθε μέλος να συμμετέχει και στον σχηματισμό της εγκληματικής δράσης. Η απλή συμφωνία των μελών δηλαδή η σύμπτωση των βουλήσεων των μελών για την τέλεση ορισμένων κακουργημάτων δεν αρκεί, γιατί τότε κάθε μορφή συναυτουργίας θα μπορούσε να αναχθεί και στο ιδιώνυμο έγκλημα της συγκρότησης ή ένταξης σε δομημένη εγκληματική ομάδα. Σκοπός των δραστών των παραπάνω εγκλημάτων είναι η συστηματική διάπραξη επιλεγμένων αξιοποίνων πράξεων, που διακρίνονται για την αυξημένη απαξία και αντικοινωνικότητά τους και βάλλουν κατά της οργανωμένης κοινωνίας. Οι δράστες των ανωτέρω εγκλημάτων πρέπει να έχουν σκοπό να τελέσουν απεριόριστο αριθμό κακουργημάτων. Η δραστηριότητα των μελών της εγκληματικής ομάδας δεν είναι αναγκαίο να περιορίζεται εντός εθνικών ορίων αλλά μπορεί να εκτείνεται και πέραν αυτών προσβάλλοντας την κοινωνία, και τα θεμέλια της οργανωμένης πολιτείας και οικονομικής ζωής των μελών αυτής (πολιτείας). Για την στοιχειοθέτηση του εγκλήματος της συγκρότησης και ένταξης σε εγκληματική ομάδα με διαρκή δράση, δεν είναι αναγκαία και η πραγμάτωση των επιδιωκομένων να τελεστούν εγκλημάτων, αρκεί να αποδεικνύεται η βεβαιότητα του σκοπού της τελέσεως αυτών. Το έγκλημα στοιχειοθετείται πλήρως, μόλις επιτευχθεί το αποτέλεσμα της συγκρότησης της οργάνωσης ή της ένταξης κάποιου ως μέλους της, έστω και αν δεν τελέσθηκε τελικώς ούτε έγινε απόπειρα των σχεδιαζόμενων αξιόποινων πράξεων. Στην περίπτωση αυτή τιμωρείται η βούληση των μελών της εγκληματικής ομάδας, η οποία προέβη στον σχεδιασμό της διάπραξης ενός εγκλήματος ή εγκλημάτων που αναφέρονται στην παραπάνω διάταξη. To έγκλημα της κατά το άρθρο 187 παρ. 1 του Ποινικού Κώδικα εγκληματικής οργάνωσης, τελεί σε αληθινή πραγματική συρροή με τα λοιπά εγκλήματα που διαπράττουν τα μέλη της εγκληματικής ομάδας για υλοποίηση των σκοπών της, αφού στο έγκλημα αυτό τιμωρείται, όπως αναφέρθηκε, μόνη η συγκρότηση ή η ένταξη κάποιου ως μέλους σε δομημένη και με διαρκή δράση ομάδα τριών και άνω ατόμων (οργάνωση), ενώ η διάπραξη των (περισσοτέρων) κακουργημάτων συνιστά το περιεχόμενο του άμεσου δόλου α` βαθμού (επιδίωξη), ως στοιχείου της υπερχειλούς υποκειμενικής υπόστασης του εν λόγω εγκλήματος. Ο άμεσος αυτός δόλος, πρέπει να νοηθεί ως γενικός και ενιαίος μεταξύ των μελών. Τα μέλη δηλαδή, πρέπει να έχουν αποφασίσει ήδη κατά την ίδρυση της οργάνωσης ή την ένταξή τους σ` αυτή, ότι η δράση τους θα εκδηλωθεί με την τέλεση περισσότερων κακουργημάτων, χωρίς όμως να είναι απαραίτητο να έχουν καταστρωθεί σχέδια ή να έχουν αποφασισθεί οι λεπτομέρειες κλπ πράξεις των μελών της οργάνωσης (ΑΠ 597/2022, ΑΠ 640/2020) Περαιτέρω, κατά το άρθρο 20 του Ν.4139/2013 "Νόμος περί εξαρτησιογόνων ουσιών και άλλες διατάξεις" (ΦΕΚ Α` 74/20.03.2013) ορίζεται, ότι "1. Όποιος, εκτός από τις περιπτώσεις που προβλέπονται στα άρθρα 21, 22 και 23, διακινεί παράνομα ναρκωτικά, τιμωρείται με κάθειρξη τουλάχιστον οκτώ (8) ετών και με χρηματική ποινή μέχρι τριακόσιες χιλιάδες (300.000) ευρώ. 2. Με την επιφύλαξη των διατάξεων του άρθρου 29, ως έγκλημα διακίνησης ναρκωτικών νοείται κάθε πράξη με την οποία συντελείται η κυκλοφορία ναρκωτικών ουσιών ή πρόδρομων ουσιών που αναφέρονται στους πίνακες της παραγράφου 2 του άρθρου 1 και ιδίως η εισαγωγή, η εξαγωγή, η διαμετακόμιση, η πώληση, η αγορά, η προσφορά, η διανομή, η διάθεση, η αποστολή, η παράδοση, η αποθήκευση, η παρακατάθεση, η παρασκευή, η κατοχή, η μεταφορά, η νόθευση, η πώληση νοθευμένων ειδών μονοπωλίου ναρκωτικών ουσιών. Επίσης, με το άρθρο 23 του ίδιου ως άνω νόμου, τυποποιούνται ιδιαίτερα διακεκριμένες περιπτώσεις διακινήσεως ναρκωτικών και με την παράγραφο 2α` του άρθρου αυτού, ορίζεται ότι τιμωρείται με ισόβια κάθειρξη και χρηματική ποινή από πενήντα χιλιάδες (50.000) Ευρώ μέχρι ένα εκατομμύριο (1.000.000) Ευρώ, ο δράστης των πράξεων των άρθρων 20 και 22, όταν κατ` επάγγελμα χρηματοδοτεί την τέλεση κάποιας πράξεως διακινήσεως ή κατ` επάγγελμα διακινεί ναρκωτικές ουσίες και το προσδοκώμενο όφελος του δράστη στις περιπτώσεις αυτές υπερβαίνει το ποσό των εβδομήντα πέντε χιλιάδων (75.000) Ευρώ. ...", ήδη όμως, σύμφωνα με τη διάταξη του άρθρου 463 παρ. 4 του ισχύοντος από 1-7-2019 Π.Κ., όπου σε ειδικούς νόμους απειλείται μόνο ποινή ισόβιας κάθειρξης, προστίθεται διαζευκτικά και η πρόσκαιρη κάθειρξη τουλάχιστον δέκα (10) ετών, στο πεδίο εφαρμογής της οποίας εντάσσεται και ο ανωτέρω Ν. 4139/2013 (Α.Π. 744/2020). Για την εφαρμογή της παραπάνω διάταξης του άρθρου 23 παρ. 2 περ. α' του Ν. 4319/2013 και την επιβολή της ως άνω ποινής, δεν αρκεί ο υπαίτιος να διακινεί ναρκωτικά κατ' επάγγελμα, αλλά απαιτείται και το πρόσθετο στοιχείο ότι το συνολικό παράνομο περιουσιακό όφελος που επιδιώχθηκε από τη διακίνηση να υπερβαίνει το ποσό των εβδομήντα πέντε χιλιάδων ευρώ (75.000,00 €). Κατά την έννοια των ανωτέρω διατάξεων, όταν η διακίνηση ναρκωτικών ουσιών διαπράττεται από περισσοτέρους από ένα δράστες "από κοινού", το προσδοκώμενο όφελος, το οποίο υπερβαίνει το ποσό των 75.000 ευρώ, θα προσδιοριστεί μία φορά και θα αντιστοιχεί σε όλους μαζί τους δράστες, ανεξάρτητα από τη μορφή της συμμετοχής εκάστου και ανεξάρτητα από το πόσοι από αυτούς είναι γνωστής ταυτότητας σε κάθε συγκεκριμένη περίπτωση και πόσοι από αυτούς έχουν συλληφθεί ή έχουν παραπεμφθεί σε δίκη, χωρίς το όφελος να επιμερίζεται μεταξύ τους (ΑΠ 872/2020).Παράλληλα, κατά τη διάταξη του άρθρου 13 περ. ε` του ΠΚ κατ` επάγγελμα τέλεση του εγκλήματος συντρέχει, όταν από την επανειλημμένη τέλεση της πράξης ή από την υποδομή που έχει διαμορφώσει ο δράστης με πρόθεση επανειλημμένης τέλεσης της πράξης, προκύπτει σκοπός του δράστη για πορισμό εισοδήματος. Από τη διάταξη αυτή προκύπτει ότι για την κατ` επάγγελμα τέλεση του εγκλήματος απαιτείται, αντικειμενικά μεν επανειλημμένη τέλεση αυτού, χωρίς απαραιτήτως να έχει προηγηθεί και καταδίκη του δράστη, υποκειμενικά δε σκοπός του δράστη να πορισθεί εισόδημα από την επανειλημμένη τέλεσή του. Επίσης, κατ` επάγγελμα τέλεση συντρέχει και όταν η αξιόποινη πράξη τελείται για πρώτη φορά, όχι όμως ευκαιριακώς, αλλά βάσει σχεδίου, δηλαδή, όταν από την υποδομή που έχει διαμορφώσει ο δράστης και την οργανωμένη ετοιμότητά του με πρόθεση επανειλημμένης τέλεσης, προκύπτει σκοπός αυτού για πορισμό εισοδήματος. Η κατ` επάγγελμα τέλεση του εγκλήματος αποτελεί επιβαρυντική περίσταση που επιτείνει την τιμώρηση του βασικού εγκλήματος. Περαιτέρω, από το συνδυασμό των διατάξεων των άρθρων 93 παρ.3 του Συντάγματος και 139 του ΚΠΔ, προκύπτει ότι η απαιτούμενη ειδική και εμπεριστατωμένη αιτιολογία της καταδικαστικής αποφάσεως, η έλλειψη της οποίας ιδρύει τον από το άρθρο 510 παρ.1 Δ' του ΚΠΔ, λόγο αναιρέσεως, υπάρχει όταν αναφέρονται σε αυτή με σαφήνεια, πληρότητα και χωρίς αντιφάσεις ή λογικά κενά τα πραγματικά περιστατικά που προέκυψαν από την αποδεικτική διαδικασία στα οποία στηρίχθηκε η κρίση του δικαστηρίου για τη συνδρομή των αντικειμενικών και υποκειμενικών στοιχείων του εγκλήματος, οι αποδείξεις που τα θεμελιώνουν και οι νομικές σκέψεις υπαγωγής των περιστατικών αυτών στην ουσιαστική ποινική διάταξη που εφαρμόστηκε. Για την ύπαρξη τέτοιας αιτιολογίας είναι παραδεκτή η αλληλοσυμπλήρωση του αιτιολογικού με το διατακτικό που αποτελούν ενιαίο σύνολο και σε σχέση με τα αποδεικτικά μέσα πρέπει να προκύπτει από την απόφαση με βεβαιότητα, ότι έχουν ληφθεί υπόψη και εκτιμηθεί όλα στο σύνολό τους και όχι ορισμένα μόνο από αυτά. Για τη βεβαιότητα δε αυτή αρκεί να μνημονεύονται όλα, έστω κατά το είδος τους, χωρίς ανάγκη ειδικότερης αναφοράς τους και μνείας του τι προέκυψε χωριστά από καθένα από αυτά, ούτε είναι απαραίτητη η αξιολογική συσχέτιση και σύγκριση των διαφόρων αποδεικτικών μέσων μεταξύ τους (εγγράφων, μαρτυρικών καταθέσεων), ούτε απαιτείται να προσδιορίζεται ποιό βάρυνε περισσότερο για τον σχηματισμό της δικαστικής κρίσης, αρκεί να προκύπτει με βεβαιότητα ότι το δικαστήριο έλαβε υπ' όψη του και συνεκτίμησε για τον σχηματισμό της δικανικής του πεποίθησης όλα τα αποδεικτικά μέσα και όχι μερικά κατ' επιλογή, όπως επιβάλλουν οι διατάξεις των άρθρων 177 παρ.1 και 178 ΚΠΔ, αφού η αιτιολογία δεν μπορεί να είναι επιλεκτική, να στηρίζεται δηλαδή σε ορισμένα δεδομένα της αποδεικτικής διαδικασίας χωρίς να συνεκτιμά άλλα που εισφέρθηκαν κατ' αυτήν, γιατί δημιουργούνται λογικά κενά και μια τέτοια αιτιολογία δεν θεωρείται εμπεριστατωμένη (ΑΠ 900/2022, ΑΠ 63/2021, ΑΠ 326/2021, ΑΠ 504/2020). Εξάλλου πρέπει να σημειωθεί ότι όταν εξαίρονται ορισμένα από τα αποδεικτικά μέσα, δεν σημαίνει ότι δεν λήφθηκαν υπόψη τα άλλα, αφού τα τελευταία δεν εξαιρέθηκαν ρητά, ούτε ανακύπτει ανάγκη αιτιολόγησης, γιατί δεν εξαίρονται τα λοιπά (ΑΠ 950/2019, ΑΠ 1207/2017). Τέλος, λόγο αναίρεσης της απόφασης συνιστά, κατά το άρθρο 510 παρ. 1 στοιχ. Ε' του ΚΠοινΔ, και η εσφαλμένη ερμηνεία ή εφαρμογή ουσιαστικής ποινικής διάταξης. Εσφαλμένη ερμηνεία υπάρχει, όταν το δικαστήριο αποδίδει στο νόμο διαφορετική έννοια από εκείνη που πραγματικά έχει, ενώ εσφαλμένη εφαρμογή, όταν το δικαστήριο, χωρίς να παρερμηνεύσει το νόμο, δεν υπήγαγε ορθά τα πραγματικά περιστατικά, που δέχθηκε ότι αποδείχθηκαν, στη διάταξη που εφαρμόσθηκε. Περίπτωση εσφαλμένης εφαρμογής ουσιαστικής ποινικής διάταξης, που ιδρύει τον ανωτέρω αναιρετικό λόγο από το άρθρο 510 παρ. 1 στοιχ. Ε' του ΚΠοινΔ, συνιστά και η εκ πλαγίου παραβίαση της διάταξης αυτής, η οποία υπάρχει, όταν στο πόρισμα της απόφασης, που προκύπτει από την αλληλοσυμπλήρωση του σκεπτικού και του διατακτικού της και ανάγεται στα στοιχεία και στην ταυτότητα του εγκλήματος, έχουν εμφιλοχωρήσει ασάφειες, αντιφάσεις ή λογικά κενά, που καθιστούν ανέφικτο τον αναιρετικό έλεγχο σε σχέση με την ορθή εφαρμογή του νόμου, οπότε η απόφαση δεν έχει νόμιμη βάση (ΑΠ 876/2020, ΑΠ 504/2020). Στην προκειμένη περίπτωση, όπως προκύπτει από το σκεπτικό της με αριθμό 121, 143, 160/2022 απόφασης το Πενταμελές Εφετείο Πειραιώς μετά από συνεκτίμηση όλων των αποδεικτικών μέσων που προσδιορίζονται σε αυτήν δέχθηκε ανελέγκτως ότι αποδείχθηκαν τα ακόλουθα περιστατικά : "Οι κατηγορούμενοι M. F. (1ος)Κ. B. (3ος), Μ. Α. (7ος), Κ. Σ. (8ος) και L. E. (9ος) και έτεροι άγνωστοι δράστες, ενεργώντας από κοινού, ήτοι κατόπιν συναπόφασης και με κοινό δόλο, κατά το τελευταίο εξάμηνο μέχρι και την 25.11.2017,στον Πειραιά, στην Ηλιούπολη, στη Γλυφάδα, στο Πόρτο Ράφτη, στα Καλύβια Θορικού, στην ευρύτερη περιοχή της Αττικής, στα ελληνικό και διεθνή θαλάσσια ύδατα καθώς και σε άγνωστες περιοχές της νότιας Ιταλίας και Αλβανίας, συγκρότησαν και εντάχθηκαν σε εγκληματική οργάνωση με δομημένη και διαρκή δράση, διεθνούς χαρακτήρα, με μέλη ημεδαπούς και αλλοδαπούς, υπηκόους Αλβανίας και Ιταλίας η οποία διευθύνετο από άγνωστο άτομο, επιδιώκουσα τη διάπραξη περισσοτέρων κακουργημάτων που προβλέπονται στη νομοθεσία περί ναρκωτικών και την επίτευξη οικονομικού οφέλους των μελών της, τα οποία είχαν διακριτούς ρόλους και ιεραρχική διάρθρωση και συγκεκριμένα επιδιώκοντας οικονομικό όφελος με τη διακίνηση [διαμετακόμιση, εισαγωγή, αγορά, κατοχή, μεταφορά], μεγάλων ποσοτήτων ναρκωτικών ουσιών, κυρίως ακατέργαστης κάνναβης, από την Αλβανία προς την Ελλάδα, την Τουρκία και την Ιταλία με τη χρήση ταχύπλοων σκαφών μεγάλης ιπποδύναμης. Ειδικότερα, οι ανωτέρω κατηγορούμενοι συγκρότησαν ιεραρχικά διαρθρωμένη και δομημένη εγκληματική ομάδα με προοπτική διαρκούς και σχεδιασμένης δράσης και σκοπό την κατ' εξακολούθηση διάπραξη κακουργημάτων σύμφωνα με τον προαναφερθέντα σκοπό τους, ενώ η ένταξή τους στην εγκληματική αυτή ομάδα διήρκεσε μέχρι το χρόνο αποκάλυψής της. Η δομημένη αυτή εγκληματική ομάδα απαρτίζετο από περισσότερα των τριών ατόμων, τα οποία είχαν διακριτούς ρόλους εκτελούσαν συγκεκριμένα καθήκοντα και είχαν σύμπτωση βουλήσεων κατά τη σχεδίαση δε και υλοποίηση του ως άνω παράνομου σκοπού της ομάδας τα μέλη της υποτάσσονταν αυτοβούλως στις επιδιώξεις του συνόλου των μελών της ομάδας και δρούσαν σύμφωνα με τα ανατεθέντα στον καθένα καθήκοντα, όπως παρακάτω περιγράφονται, την εκτέλεση των οποίων επόπτευε, κατηύθυνε και συντόνιζε άγνωστο στην ανάκριση άτομο. Συγκεκριμένα, ο 7* κατηγορούμενος, Μ. Α., είχε το ρόλο του υπαρχηγού της οργάνωσης, μεταφέροντας τις εντολές του αγνώστου αρχηγού στα λοιπά μέλη. Ο ρόλος στην οργάνωση του 8ου κατηγορουμένου, Κ. Σ., συνίστατο στην επ' ονόματι του ιδίου ή εταιρειών συμφερόντων του, απόκτηση της κυριότητας των ταχύπλοων σκαφών, που χρησιμοποιούσε η εγκληματική οργάνωση για την εισαγωγή, διαμετακόμιση και μεταφορά των διακινούμενων ποσοτήτων ναρκωτικών ουσιών, καθώς και στη διαχείριση των σκαφών αυτών, έτσι ώστε να είναι ανά πάσα στιγμή αξιόπλοα και έτοιμα να αποπλεύσουν, όποτε το ζητούσαν τα επιφορτισμένα με την οργάνωση και τον προγραμματισμό των πλόων μέλη της εγκληματικής οργάνωσης, ενώ ελάμβανε εντολές για πρακτικά θέματα από τον 7° κατηγορούμενο, Μ. Α.. Ο 9* κατηγορούμενος, L. E., είχε αναλάβει το σημαντικό έργο της μηχανολογικής συντήρησης των πλοίων με τις καλύτερες μηχανές τα καλύτερα ανταλλακτικά και την καλύτερη δυνατή συντήρηση και την ετοιμότητά τους ώστε να μπορούν αυτά να ανταπεξέλθουν έμφορτα ναρκωτικών ουσιών σε ταξίδι μεγάλης διάρκειας ελαχιστοποιώντας τυχόν κινδύνους σε τυχόν καταδίωξη από σκάφη του Λιμενικού. Τα πλοία ήταν έτσι διαμορφωμένα, ώστε να έχουν αντικατασταθεί οι δεξαμενές νερού και αποβλήτων από δεξαμενές καυσίμων. Τα ταχύπλοα που εντοπίσθηκαν ότι διακινούσαν μεγάλες ποσότητες ναρκωτικών ουσιών ήταν ένα σκάφος τύπου "...", με τέσσερις μηχανές μεγάλης ιπποδύναμης ένα σκάφος τύπου "...", με τρεις μηχανές καθώς και έτερο σκάφος μεγάλης ιπποδύναμης με το όνομα "...". Από τα σκάφη αυτά, το "..." φυλασσόταν, επιμελώς καλυμμένο, στο χώρο σταθμεύσεως σκαφών με το όνομα ..., στην περιοχή Καλύβια Θορικού Αττικής ενώ το σκάφος τύπου ..., σε χώρο σταθμεύσεως σκαφών, στην περιοχή του Πόρτο Ράφτη Αττικής. Εκεί, τα σκάφη συντηρούνταν από τον 9° κατηγορούμενο και κάθε φορά που επρόκειτο να διακινηθούν με αυτά ναρκωτικά, οι επιχειρηματίες των χώρων σταθμεύσεως φρόντιζαν να εξέλθουν από εκεί σε συνθήκες μυστικότητας και μεταφέρονταν σε κάποια κοντινή θαλάσσια περιοχή, όπως της Σαρωνίδας ή της Αγίας Μαρίνας στο Πόρτο Ράφτη και συγκεκριμένα, σε σημείο, που υπήρχε διαμορφωμένη εγκατάσταση για την καθέλκυση σκαφών. Οι κατηγορούμενοι, M. F. (1ος) και K. B. (3ος) είχαν το ρόλο της εποπτείας στην καθέλκυση και μεταφορά των σκαφών, καθώς και του ανεφοδιασμού τους με καύσιμα, ελάμβαναν δε οδηγίες από τον 7° κατηγορούμενο, Μ. Α., τις οποίες μετέφεραν στους ιδιοκτήτες των χώρων στάθμευσης, αλλά και στον ιδιοκτήτη του γερανοφόρου οχήματος για τη μεταφορά των πλοίων. Η οργάνωση χρησιμοποιούσε για το χειρισμό των σκαφών τους κατηγορουμένους, C. E. (2°), K. E. (5°) και R. ή C. S. ή N. ή N. (6°), που διέθεταν ναυτικές γνώσεις για το χειρισμό τέτοιων σκαφών και οι οποίοι επιβιβάζονταν στα πλοία και τα οδηγούσαν στα σημεία, όπου γινόταν η φόρτωση των ναρκωτικών και στη συνέχεια τα μετέφεραν στον προορισμό τους, ώστε τα σκάφη να επιστρέψουν το συντομότερο δυνατό στους χώρους στάθμευσης τους. Στα πλαίσια της εγκληματικής δράσης της εν λόγω οργάνωσης διακινήθηκαν μεγάλες ποσότητες ναρκωτικών ουσιών και συγκεκριμένα διακινήθηκε ποσότητα, συνολικού μικτού βάρους 2.261,5 κιλών, ακατέργαστης κάνναβης με το σκάφος "...", το οποίο στις 4.8.2017 κατασχέθηκε έμφορτο στην Ιταλία, καθώς και ποσότητα, συνολικού μικτού βάρους 1.586,7 κιλών, ακατέργαστης κάνναβης η οποία στις 25.11.2017 ήταν έμφορτη στο σκάφος μεγάλης ιπποδύναμης με τρεις μηχανές, τύπου "...". Η δράση της εγκληματικής οργάνωσης αποκαλύφθηκε ως εξής: Από τις αρχές Αυγούστου 2017 αξιοποιήθηκαν και διερευνήθηκαν από τις Λιμενικές αρχές πληροφορίες σχετικά με κύκλωμα διακίνησης μεγάλης ποσότητας ναρκωτικών ουσιών μεταξύ των ακτών Αλβανίας, Ιταλίας Τουρκίας και Ελλάδας με ταχύπλοα σκάφη, καθώς και σχετικά με την κατάσχεση από τις Ιταλικές Αρχές ποσότητας 2.261,5 κιλών ναρκωτικών ουσιών (κάνναβης), που ήταν έμφορτη στο σκάφος "...", ιδιοκτησίας ελληνικής εταιρίας, το οποίο είχε αναχωρήσει από την Ελλάδα για το παράνομο δρομολόγιο περί την 31.7/1.8.2017. Σχετικά εκδόθηκε η υπ' αριθμ. 486/2017 Διάταξη του Εισαγγελέα Πλημμελειοδικών Πειραιά, η οποία επικυρώθηκε με το υπ1 αριθμ. 486/17/17.8.2017 βούλευμα του Συμβουλίου Πλημμελειοδικών Πειραιά, με το οποίο διετάχθη η άρση του τηλεφωνικού απορρήτου των συνδέσεων κινητής τηλεφωνίας με αριθμούς ... και ... για το χρονικό διάστημα από 16.7.2017 - 16.8.2017. Επίσης, εκδόθηκαν σχετικά τα υπ' αριθμ. 504/31.8.2017, 521/13.9.2017, 663/1.11,2017 και 666/6.11.2017 βουλεύματα του ως άνω αρμοδίου Συμβουλίου. Από την έρευνα προέκυψε ότι το σκάφος "..." και οι τηλεφωνικές συνδέσεις ανήκουν στον 8° κατηγορούμενο, Κ. Σ., νόμιμο εκπρόσωπο της ιδιοκτήτριας του σκάφους εταιρίας, με την επωνυμία "... ΕΠΕ - ...", με έδρα τη Μύκονο. Περαιτέρω, αποδείχθηκε ότι ο 8ος κατηγορούμενος, επιχειρηματίας, δραστηριοποιούμενος στον τομέα της εστίασης αλλά και σκαφών αναψυχής, παλαιότερα, όταν διατηρούσε εστιατόριο στην Κέρκυρα, δέχθηκε να αγοράσει επ' ονόματι της εταιρείας "... ΕΠΕ", που του ανήκε, το ταχύπλοο (Τ/Χ) σκάφος "...", για λογαριασμό ενός υπηκόου Αλβανίας, ονόματι (κατά τους ισχυρισμούς του 7ου κατηγορουμένου) R. L., ο οποίος ασχολούμενος με την αλιεία, του προμήθευε ψάρια και αστακούς για τις ανάγκες του εστιατορίου του, καθότι ο τελευταίος στερείτο νομιμοποιητικών εγγράφων παραμονής στην Ελλάδα και ως εκ τούτου δεν μπορούσε να αποκτήσει στην Ελλάδα το σκάφος στο όνομά του. Αργότερα, το έτος 2010, το ίδιο πρόσωπο του ζήτησε και ο εν λόγω κατηγορούμενος δέχθηκε να αγοραστεί επ' ονόματι της προαναφερθείσας εταιρείας συμφερόντων του και δεύτερο ταχύπλοο σκάφος και συγκεκριμένα το Τ/Χ με το όνομα "...", το οποίο το 2011 απασχόλησε τις λιμενικές αρχές σε υπόθεση διακίνησης παράτυπων μεταναστών από Ελλάδα προς Ιταλία. Στην εταιρεία "... ΕΠΕ" ανήκε και το Τ/Χ σκάφος με την ονομασία "..." , το οποίο αγοράστηκε σε συνεννόηση με έτερο άτομο, αλβανικής υπηκοότητας, με το όνομα F., που ο ως άνω κατηγορούμενος γνώρισε μέσω του προαναφερθέντος, R. L.. Το Τ/Χ αυτό σκάφος, το Μάρτιο του 2015, εντοπίστηκε από τις λιμενικές αρχές να πλέει ακυβέρνητο στη θαλάσσια περιοχή ... Θεσπρωτίας, με επιβάτες τον 9° κατηγορούμενο, L. E., και έτερο πρόσωπο αλβανικής υπηκοότητας με στοιχεία G. G.. Αξίζει να σημειωθεί ότι, αν και το παραπάνω σκάφος εμφανιζόταν να έχει πωληθεί σε τρίτο πρόσωπο, τελικώς αποδόθηκε στην εταιρεία "... ΕΠΕ", μετά από ενέργειες του 8ου κατηγορουμένου, Σ. Κ. για την έκδοση σχετικής δικαστικής απόφασης, καθότι το τιμολόγιο πώλησης είχε εκδοθεί με πίστωση του τιμήματος, το οποίο δεν είχε καταβληθεί και ο φερόμενος αγοραστής ουδέποτε εμφανίστηκε ούτε εκπροσωπήθηκε ούτε προσπάθησε να αναλάβει το σκάφος. Το γεγονός αυτό καταδεικνύει την εικονικότητα της πώλησης του προαναφερθέντος σκάφους, έτσι ώστε να καθίσταται εφικτή η, σε περίπτωση κατάσχεσης ή δέσμευσής του για οποιονδήποτε λόγο, ανάκτησή του, χωρίς να μπορεί να συνδεθεί ευχερώς ο 8* κατηγορούμενος και η εταιρεία του "... ΕΠΕ", καθώς και τα ανήκοντα σε αυτή λοιπά σκάφη, με τους επιβαίνοντες στο σκάφος "..." και την τυχόν παράνομη δράση τους. Ανάλογη μέθοδος χρησιμοποιήθηκε και με το σκάφος "...", όπως θα αναφερθεί κατωτέρω. Επίσης, μετά έρευνα των λιμενικών Αρχών που διενεργήθηκε σχετικά με το σκάφος με την ονομασία "...", προέκυψε ότι πρόκειται γ α το σκάφος "... I" που είχε δηλωθεί στο Λιμεναρχείο Ραφήνας ως κατεστραμμένο και είχε διαγραφεί από το οικείο νηολόγιο/λεμβολόγιο. Επίσης, σε άλλη εταιρεία συμφερόντων του 8ου κατηγορουμένου και δη στην εταιρεία "...", ανήκε έτερο ταχύπλοο σκάφος με την ονομασία "...", που αγοράστηκε το Δεκέμβριο 2016 και το οποίο εντοπίστηκε από τις Λιμενικές Αρχές στην Παλαιοκαστρίτσα, αφύλακτο και με τα κλειδιά του πάνω, έχοντας πιθανότατα ακινητοποιηθεί λόγω βλάβης. Ωστόσο, παρά τη μεγάλη αξία του σκάφους, αυτό παρέμεινε μέχρι σήμερα αζήτητο, γεγονός που σύμφωνα με την κατάθεση του μάρτυρα Κ. Α., λιμενικού, αποτελεί ένδειξη ότι αυτό χρησιμοποιείτο για έκνομες δραστηριότητες και, από τη στιγμή που αποτέλεσε αντικείμενο έρευνας των Λιμενικών Αρχών, θεωρήθηκε "μαρκαρισμένο" και "ανεπιθύμητο" από τους κατόχους του. Την ίδια περίπου χρονική περίοδο, που αγοράστηκε το Τ /Χ "...", δηλαδή στα τέλη του 2016 έως τα μέσα του 2017, ο 8ος κατηγορούμενος παρήγγειλε στην επιχείρηση κατασκευής φουσκωτών σκαφών με το διακριτικό τίτλο ..., ιδιοκτησίας του Π. Ζ., αλβανικής καταγωγής την κατασκευή ενός νέου Τ/Χ σκάφους ανοικτού τύπου, μήκους 12 μέτρων και πλάτους 4 μέτρων, στο οποίο τοποθετήθηκαν 4 εξωλέμβιες μηχανές μάρκας YAMAHA, ιπποδύναμης 350 HP η καθεμία, ήτοι συνολικής ιπποδύναμης 1.400 HP, ειδικά κατασκευασμένο ώστε να μη φέρει καμμία "περιττή" κατασκευή (πχ. καθίσματα και WC) αλλά μόνο τον απαραίτητο εξοπλισμό διακυβέρνησης και πλοήγησης ενώ από κατασκευής του καταργήθηκαν οι προβλεπόμενες δεξαμενές ύδατος και αποβλήτων και τοποθετήθηκαν μόνο δεξαμενές καυσίμων μεγάλης χωρητικότητας (περί τα 2.000 λίτρα). Ο 8ος κατηγορούμενος εμφανιζόταν στους τρίτους ως ιδιοκτήτης ενός ακόμα Τ /Χ σκάφους κλειστού τύπου, που είναι το πλαστικό - πνευστό (φουσκωτό) ταχύπλοο σκάφος τύπου ..., μήκους 10-12 μέτρων και πλάτους 3 μέτρων, αγνώστων λοιπών στοιχείων (μη λεμβολογημένο), το οποίο κινείτο με τρεις εξωλέμβιες μηχανές μάρκας YAMAHA, ιπποδύναμης 350 HP της κάθε μίας που κατελήφθη την 25.11.2017 στη θαλάσσια περιοχή βόρεια της νήσου Κέας να μεταφέρει την κατασχεθείσα ποσότητα ακατέργαστης κάνναβης συνολικού μικτού βάρους 1.586,70 κιλών, όπως θα αναφερθεί κατωτέρω. Μάλιστα, για τη νομιμοποίηση του ιδιοκτησιακού καθεστώτος του τελευταίου αυτού σκάφους (τριμήχανου), ο 8ος κατηγορούμενος συνέστησε στην Ιταλία την εταιρεία με την επωνυμία "... S.R.I", στο όνομα της οποίας κόπηκε από την εταιρεία "... Σία Ε.Ε.", το υπ' αριθμ. ...2017 τιμολόγιο πώλησης τριών εξωλέμβιων μηχανών, μάρκας YAMAHA, ιπποδύναμης 350 HP της κάθε μίας. Τα παραπάνω Τ/Χ σκάφη, κανένα από τα οποία δεν είχε ονοματιστεί και λεμβολογηθεί/νηολογηθεί, φυλάσσονταν σε διαφορετικά πάρκινγκ σκαφών και συγκεκριμένα το τετραμήχανο, μάρκας ..., εφυλάσσετο στο πάρκινγκ σκαφών "..." στα Καλύβια Θορικού, ιδιοκτησίας Y. S., απ' όπου μεταφερόταν με γερανό στη γλύστρα της Σαρωνίδας όπου καθελκύετο και αναχωρούσε για κανονικούς ή δοκιμαστικούς πλόες καθότι παρουσίαζε προβλήματα με την απόδοση των μηχανών του, το δε τριμήχανο σκάφος τύπου ..., εφυλάσσετο σε πάρκινγκ σκαφών, ιδιοκτησίας Λ. Δ., στο Πόρτο Ράφτη Αττικής, απ' όπου, όταν επρόκειτο ν' αποπλεύσει, μεταφέρετο με γερανό στη γειτονική γλύστρα της Αγίας Μαρίνας στο Πόρτο Ράφτη, όπου καθελκύετο και απέπλεε. Ο 8ος κατηγορούμενος εμφανιζόταν σε όλους τους τρίτους (ιδιοκτήτη και προσωπικό των πάρκινγκ σκαφών, μηχανικό εταιρείας YAMAHA, που ασχολείτο με τη συντήρηση και επισκευή των μηχανών του σκάφους κλπ.) ως ιδιοκτήτης των παραπάνω σκαφών, εκ των οποίων το μεν τετραμήχανο σκάφος ανήκε στην εταιρεία συμφερόντων του "... ΕΠΕ", όπως προκύπτει και από τα σημειώματα συγκέντρωσης απαίτησης της προμηθεύτριας των μηχανών του σκάφους εταιρείας το δε τριμήχανο σκάφος ανήκε ή επρόκειτο να μεταβιβαστεί στην ιταλική εταιρεία "... S.R.I", που είχε συστήσει για το σκοπό αυτό, ενώ ήταν αυτός που συνομιλούσε συστηματικά και κανόνιζε τις κινήσεις των σκαφών με τον Ε. Ι., ιδιοκτήτη των γερανών που χρησιμοποιούντο για την καθέλκυση και ανέλκυση των σκαφών, με τον έμπορο και μηχανικό Ε. Κ., ο οποίος προμήθευε τις μηχανές και τα ανταλλακτικά, ενώ είχε αναλάβει και τη συντήρηση και επισκευή των μηχανών των παραπάνω δύο ταχύπλοων σκαφών, επίσης πραγματοποιούσε εμβάσματα χρημάτων για αγορές κινητήρων και ανταλλακτικών και έδινε οδηγίες στους ιδιοκτήτες των πάρκινγκ σκαφών σχετικά με αυτά, ενώ παρουσίαζε τους συγκατηγορουμένους του, L. E. (9° ) και M. F. (1° ), ως άτομα που απασχολούσε ο ίδιος για τη φροντίδα, συντήρηση, ανεφοδιασμό και εν γένει επίβλεψη των σκαφών, τα οποία σημειωτέον ήταν πάντοτε άριστα συντηρημένα και ανεφοδιασμένα με καύσιμα, ώστε να είναι έτοιμα ανά πάσα στιγμή να αποπλεύσουν. Πέραν τούτων, παρευρίσκετο πάντοτε κατά τον απόπλου των σκαφών, έτσι ώστε, σε περίπτωση ελέγχου από τις λιμενικές ή αστυνομικές Αρχές ή οποιουδήποτε άλλου προβλήματος να επέμβει ως ιδιοκτήτης και να δικαιολογήσει και νομιμοποιήσει την κίνηση των σκαφών και τα εκάστοτε επιβαίνοντα σε αυτά πληρώματα. Το έτος 2015, ο 8ος κατηγορούμενος μετά από συνεννόηση με υπήκοο Αλβανίας ονόματι Φ., αγόρασε επ' ονόματι της εταιρείας συμφερόντων του "... ΕΠΕ" και έτερο σκάφος το Τ/Χ "...". Και στην περίπτωση αυτή, το εν λόγω σκάφος φέρεται να έχει πωληθεί σε τρίτο πρόσωπο με πίστωση του τιμήματος χωρίς να έχει γίνει μεταβίβασή του και καταχώρηση της πώλησης στα οικεία λεμβολόγια. Περί τις 24.7.2017 το σκάφος "..." μεταφέρθηκε από χώρο φύλαξης σκαφών στον Ασπρόπυργο Αττικής με γερανό στην Κυλλήνη. Η Λιμενική Αρχή εκεί, προκειμένου να επιτρέψει τον απόπλου του, ζήτησε τα πρωτότυπα έγγραφα του σκάφους οπότε δηλώθηκε βλάβη αυτού και το σκάφος μεταφέρθηκε σε υπαίθριο χώρο φύλαξης σκαφών της περιοχής προς επισκευή. Περί τις 31.9.2017 ή 1.8.2017 το εν λόγω σκάφος απέπλευσε εκφεύγοντας από την επιτήρηση των λιμενικών Αρχών και μερικές ημέρες αργότερα, στις 4.8.2017, κατελήφθη σε ακτή της Ιταλίας έμφορτο με ποσότητα ακατέργαστης κάνναβης, συνολικού βάρους 2.261,5 κιλών, που κατασχέθηκε από τις ιταλικές Αρχές. Περαιτέρω, αποδείχθηκε ότι οι κατηγορούμενοι, C. E. (2ος), K. E. (5ος) και R. ή C. S. ή N. ή N. (6ος), κατ' εντολή των μελών της εν λόγω εγκληματικής οργάνωσης, στην οποία συμμετείχαν οι 1ος, 3ος, 7ος, 8ος 9ος των κατηγορουμένων, ανέλαβαν τη διά θαλάσσης, και δη με ταχύπλοο σκάφος, μεταφορά από την Αλβανία και εισαγωγή στην Ελλάδα ποσότητας ακατέργαστης κάνναβης. Προς το σκοπό αυτό, την 24.11.2017, στο Πόρτο Ράφτη Αττικής, επιβιβάστηκαν, οι 2ος και 5ος κατηγορούμενοι ως πλήρωμα και ο 6ος ως κυβερνήτης στο πλαστικό - πνευστό (φουσκωτό) ταχύπλοο σκάφος, τύπου ..., μήκους 10-12 μέτρων και πλάτους 3 μέτρων, αγνώστων λοιπών στοιχείων (μη λεμβολογημένο), ιδιοκτησίας του 8ου κατηγορουμένου, όπως προαναφέρθηκε, και απέπλευσαν με προορισμό άγνωστο σημείο των ακτών της νότιας Αλβανίας στο οποίο προσέγγισαν περιπλέοντας την ηπειρωτική Ελλάδα και δη την Πελοπόννησο, προκειμένου να αποφευχθεί τυχόν εντοπισμός του σκάφους τους από τις Λιμενικές Αρχές Κατά την άφιξη του στον παραπάνω προορισμό το εν λόγω ταχύπλοο σκάφος φορτώθηκε με ποσότητα ακατέργαστης κάνναβης συνολικού μικτού βάρους 1.586,7 κιλών και, αφού ανεφοδιάστηκε με καύσιμα, βραδυνές ή πρώτες πρωινές ώρες της 24/25.11.2017 απέπλευσε από την Αλβανία προκειμένου να επιστρέψει στην Ελλάδα. Διερχόμενοι οι ως άνω κατηγορούμενοι από τα ελληνικά χωρικά ύδατα, βορείως της νήσου Κέρκυρας εντοπίστηκαν από περιπολικό σκάφους του Λιμενικού, το οποίο με φωτεινά και ηχητικά σήματα επιχείρησε να τους ελέγξει, καθελκύοντας μάλιστα και φουσκωτό ταχύπλοο με ομάδα λιμενικών της Μονάδας Υποβρυχίων Αποστολών (ΜΥΑ), το οποίο τους καταδίωξε και προσπάθησε να τους σταματήσει και με τη χρήση προειδοποιητικών βολών, πλην ανεπιτυχώς. Και τούτο, διότι οι άνω κατηγορούμενοι κατάφεραν να διαφύγουν, πραγματοποιώντας διάφορους ελιγμούς με υψηλές ταχύτητες συμπεριλαμβανομένης και απόπειρας εμβολισμού του σκάφους του Λιμενικού, κατάφεραν δε να διαφύγουν και να συνεχίσουν το δρομολόγιο της επιστροφής τους στην Ελλάδα, προκειμένου να εκφορτώσουν τις μεταφερόμενες ναρκωτικές ουσίες όπου θα τους έδιναν εντολή τα μέλη της οργάνωσης. Ωστόσο, τα ξημερώματα της 25.11.2017 εντοπίστηκαν εκ νέου από τις Λιμενικές Αρχές όταν εκτελούσαν τον περίπλου της Πελοποννήσου, οπότε άρχισε νέα, πολύωρη, καταδίωξή τους από θαλάσσης και αέρος και τελικώς κατέστη δυνατή η ακινητοποίηση του σκάφους στο οποίο επέβαιναν, με τη χρήση και προειδοποιητικών βολών από αέρος στη θαλάσσια περιοχή βορείως της νήσου Κέας. Περαιτέρω, αποδείχθηκε ότι άπαντες οι κατηγορούμενοι προέβησαν στις παραπάνω πράξεις τους με σκοπό πορισμού εισοδήματος, που υπερβαίνει κατά πολύ το ποσό των 75.000 ευρώ, δεδομένου ότι το κέρδος ανά κιλό ακατέργαστης κάνναβης ανέρχεται σε 300 ευρώ, αφού ληφθεί υπόψη ότι η τιμή αγοράς εκτιμάται σε 500 ευρώ το κιλό και η τιμή πώλησης σε 800 ευρώ το κιλό (βλ. ιδίως κατάθεση λιμενικού Κ. Α.), ήτοι το κέρδος ανέρχεται στο συνολικό ποσό των 476.019 ευρώ (1.586,7 κιλά Χ 300 ευρώ). Ειδικότερα, οι εκ των κατηγορουμένων M. F. (1ος), Κ. B. (3ος), Μ. Α. (7ος), Κ. Σ. (8ος) και L. E. (9ος) με την ανωτέρω διεθνή εγκληματική οργάνωση είχαν δημιουργήσει την κατάλληλη υποδομή για την αγορά ναρκωτικών και τη διαμετακόμιση σε τρίτες χώρες και την εισαγωγή στην ημεδαπή, μεταξύ άλλων μέσων, κυρίως με ταχύπλοα μεγάλης ιπποδύναμης μεγάλων ποσοτήτων ναρκωτικών ουσιών, κατά κύριο λόγο φυτικής κάνναβης, αγνώστων ποσοτήτων, μεταξύ των οποίων και οι ανωτέρω κατασχεθείσες, προκειμένου να διακινηθούν αυτές, σε διάφορους αποδέκτες. Η διαμετακόμιση σε τρίτες χώρες και η εισαγωγή στην ημεδαπή των ναρκωτικών ουσιών ελάμβανε χώρα συγκεκαλυμμένα, όπως προέκυψε από ολόκληρη την προπεριγραφείσα υποδομή που είχαν διαμορφώσει, με πρόθεση επανειλημμένης τέλεσης της διακίνησης ναρκωτικών ουσιών και ιδίως με την απόκρυψη της ταυτότητας των ταχύπλοων σκαφών, την επιμελή φύλαξή τους, τα ιδιαίτερα μέσα προφύλαξης κατά τα στάδια της ανέλκυσης και της καθέλκυσής τους, την άψογη συντήρησή τους και των μεγάλου κυβισμού μηχανών τους ώστε να καθίσταται εφικτή η τάχιστη διάσχιση με αυτά μεγάλων θαλάσσιων αποστάσεων, με δυνατότητα μεγάλης αυτονομίας καυσίμων και αποφυγής καταδίωξης από τις αρμόδιες αρχές, ενώ για την επίτευξη του σκοπού τους και προκειμένου να αποφύγουν τον εντοπισμό τους από τις αρμόδιες Διωκτικές Αρχές με την ως άνω εγκληματική οργάνωση είχαν δημιουργήσει ένα ευρύ και διεθνές δίκτυο συνεργατών και πληροφοριοδοτών. Πριν από τις επιχειρήσεις παράνομης διακίνησης τα μέλη της εγκληματικής ομάδας οργανώνονταν και πραγματοποιούσαν συγκέντρωση, προκειμένου να συντονίσουν τη δράση τους, να ρυθμίσουν τις τελευταίες λεπτομέρειες, να συγκεκριμενοποιήσουν και να κατανείμουν τους ρόλους και τα καθήκοντα του καθενός από τα μέλη της ομάδας. Κατ' ακολουθία των ανωτέρω τα οποία αποδείχθηκαν από όλα τα προαναφερθέντα αποδεικτικά μέσα, στοιχειοθετούνται αντικειμενικά και υποκειμενικά οι πράξεις α)της συγκρότησης και ένταξης σε εγκληματική οργάνωση από κοινού και β)της διακίνησης ναρκωτικών ουσιών και συγκεκριμένα ακατέργαστης κάνναβης συνολικού μικτού βάρους 1.586,7 κιλών με τη μορφή της εισαγωγής, κατοχής και μεταφοράς από κοινού, και κατ'εξακολούθηση από δράστες που ενεργούν στα πλαίσια εγκληματικής οργάνωσης και κατ'επάγγελμα με προσδοκώμενο όφελος που υπερβαίνει το ποσό των 75.000 ευρώ, αφού απορριφθούν οι ισχυρισμοί όλων των κατηγορουμένων, ότι δηλαδή δεν συντρέχει στο πρόσωπό τους η επιβαρυντική περίπτωση του άρθρου 23παρ2εδ α του ν 4139/2013 ,ήτοι η ιδιαιτέρα διακεκριμένη περίπτωση της κατ'επάγγελμα τέλεσης των πράξεών τους καθώς και οι ισχυρισμοί των κατηγορουμένων ότι συμμετείχαν στις ανωτέρω πράξεις ως απλοί συνεργοί, καθώς αποδείχθηκαν σαφώς τα προεκτεθέντα πραγματικά περιστατικά που τέλεσαν ως συναυτουργοί και πρέπει να κηρυχθούν ένοχοι των ανωτέρω πράξεων: α)της συγκρότησης και ένταξης σε εγκληματική οργάνωση από κοινού και β)της διακίνησης ναρκωτικών ουσιών και συγκεκριμένα ακατέργαστης κάνναβης συνολικού μικτού βάρους 1.586,7 κιλών με τη μορφή της εισαγωγής, κατοχής και μεταφοράς από κοινού, και κατ'εξακολούθηση από δράστες που ενεργούν στα πλαίσια εγκληματικής οργάνωσης και κατ'επάγγελμα με προσδοκώμενο όφελος που υπερβαίνει το ποσό των 75.000 ευρώ". Ακολούθως το Δικαστήριο κήρυξε ένοχο τον πρώτο κατηγορούμενο και ήδη αναιρεσείοντα M. F. για τις αξιόποινες πράξεις α) της συγκρότησης και ένταξης σε εγκληματική οργάνωση, με σκοπό την τέλεση εγκλημάτων που τυποποιούνται στη νομοθεσία περί ναρκωτικών β) της 'ιδιαίτερα διακεκριμένης περίπτωσης παράνομης διακίνησης ναρκωτικών ουσιών στο πλαίσιο εγκληματικής οργάνωσης από κοινού, κατ' εξακολούθηση και κατ' επάγγελμα με προσδοκώμενο όφελος άνω των 75.000 ευρώ και του επέβαλε μετά την αναγνώριση του ελαφρυντικού του άρθρου 84 παρ.2 περ ε' ΠΚ., συνολική ποινή κάθειρξης δεκατεσσάρων (14) ετών με το ακόλουθο διατακτικό: "ΚΗΡΥΣΣΕΙ ΕΝΟΧΟ τον 1° κατηγορούμενο, M. (επ.) F. η ή F. (όν.) του ότι στους κατωτέρω τόπους και χρόνους με περισσότερες πράξεις τέλεσε περισσότερα εγκλήματα και ειδικότερα: Α. Στον Πειραιά, στην Ηλιούπολη, στη Γλυφάδα, στο Πόρτο Ράφτη, στα Καλύβια Θορικού, στην ευρύτερη περιοχή της Αττικής, καθώς και σε άγνωστες περιοχές της νότιας Αλβανίας και σε περιοχές της Ιταλίας, κατά τους τελευταίους τουλάχιστον έξι μήνες μέχρι και την 25.11.2017, ενεργώντας από κοινού ήτοι κατόπιν συναπόφασης και με κοινό δόλο με τους συγκατηγορουμένους του K. B. (3°), Μ. Α. (7°), Κ. Σ. (8°) και L. E. (9°) και με άλλα άγνωστα πρόσωπα, πάντως περισσότερους από τρεις, με πρόθεση συγκρότησε και εντάχθηκε ως μέλος σε δομημένη και με διαρκή δράση ομάδα, από τρία ή περισσότερα πρόσωπα (οργάνωση), που επιδιώκει τη διάπραξη περισσοτέρων κακουργημάτων που προβλέπονται στη νομοθεσία περί ναρκωτικών και συγκεκριμένα της παράνομης διακίνησης ναρκωτικών ουσιών [διαμετακόμισης, εισαγωγής, αγοράς, κατοχής, μεταφοράς], με τη χρήση κυρίως ταχυπλόων μεγάλης ιπποδύναμης αγνώστων ποσοτήτων κυρίως φυτικών αποσπασμάτων ακατέργαστης κάνναβης μεταξύ των οποίων, η κατασχεθείσα την 25.11.2017 ποσότητα συνολικού μικτού βάρους χιλίων πεντακοσίων ογδόντα έξι κιλών και επτακόσιων γραμμαρίων (1.586,7), η οποία ήταν έμφορτη σε ταχύπλοο σκάφος τύπου ... χρώματος ανθρακί, άνευ στοιχείων, μήκους περίπου 10-12 μέτρα, πλάτους περίπου 3μ, με υλικό κατασκευής πλαστικό- πνευστό, στο οποίο επέβαιναν οι κατηγορούμενοι C. E. (2ος) K. (επ.) E. (5ος), C. ή R. N. ή N. (6ος) και διαχειριστής του οποίου ήταν ο 8ος κατηγορούμενος Κ. Σ., καθώς και η κατασχεθείσα την 4.8.2017 από τις Ιταλικές Αρχές ποσότητα, συνολικού μικτού βάρους δύο χιλιάδων διακοσίων εξήντα ενός κιλών και πεντακοσίων γραμμαρίων (2.261,50), η οποία ήταν έμφορτη σε ταχύπλοο φουσκωτό σκάφος μεγάλης ιπποδύναμης με την ονομασία "...", ιδιοκτήτρια του οποίου ήταν η εταιρία "... ΕΠΕ", διαχειριστής της οποίας ήταν ο 8ος κατηγορούμενος Κ. Σ., παρέμειναν δε στην ομάδα αυτή μέχρι και την 25.11.2017. Ειδικότερα, με την ανωτέρω διεθνή εγκληματική οργάνωση είχαν δημιουργήσει την κατάλληλη υποδομή για την αγορά ναρκωτικών και τη διαμετακόμιση σε τρίτες χώρες και την εισαγωγή στην ημεδαπή, μεταξύ άλλων μέσων, κυρίως με ταχύπλοα μεγάλης ιπποδύναμης μεγάλων ποσοτήτων ναρκωτικών ουσιών, κατά κύριο λόγο φυτικής κάνναβης άγνωστων εισέτι ποσοτήτων, μεταξύ των οποίων και οι ανωτέρω κατασχεθείσες προκειμένου να διακινηθούν αυτές σε διάφορους αποδέκτες η δε διαμετακόμιση σε τρίτες χώρες και η εισαγωγή στην ημεδαπή των ανωτέρω ναρκωτικών ουσιών ελάμβανε χώρα συγκεκαλυμμένα, όπως προέκυψε από ολόκληρη την προπεριγραφείσα υποδομή που είχαν διαμορφώσει με πρόθεση επανειλημμένης τέλεσης της διακίνησης ναρκωτικών ουσιών και ιδίως από την απόκρυφη της ταυτότητας των ταχύπλοων σκαφών τους την επιμελή φύλαξή τους τα ιδιαίτερα μέσα προφύλαξης κατά τα στάδια της ανέλκυσης και της καθέλκυσής τους την άψογη συντήρηση των σκαφών και των μεγάλων κυβισμού μηχανών τους ώστε να καθίσταται εφικτή η τάχιστη διάσχιση απ' αυτό μεγάλων θαλάσσιων αποστάσεων με δυνατότητα μεγάλης αυτονομίας καυσίμων και αποφυγής καταδίωξης από τις αρμόδιες αρχές. Για την επίτευξη του σκοπού της και προκειμένου να αποφύγουν τον εντοπισμό της από τις αρμόδιες Διωκτικές Αρχές με την εγκληματική αυτή ομάδα είχαν δημιουργήσει ένα ευρύ και διεθνές δίκτυο συνεργατών και πληροφοριοδοτών. Πριν από τις επιχειρήσεις παράνομης διακίνησης οργανώνονταν και πραγματοποιούνταν συγκέντρωση μελών της εγκληματικής ομάδας προκειμένου να συντονίσουν τη δράση τους να ρυθμίσουν τις τελευταίες λεπτομέρειες να συγκεκριμενοποιήσουν και να κατανείμουν τους ρόλους και τα καθήκοντα του καθενός από τα μέλη της ομάδας. Β. Σε μη εξακριβωθείσα περιοχή της νότιας Αλβανίας, στα χωρικά ύδατα της Ελλάδας, στη θαλάσσια περιοχή της βόρειας Κέρκυρας, στην ευρύτερη περιοχή της Αττικής, σε ναυτική περιοχή βόρεια της νήσου Κέας και στην ευρύτερη περιοχή της Αττικής, την 25/11/2017, ενεργώντας από κοινού, ήτοι κατόπιν συναπόφασης και με κοινό δόλο με τους συγκατηγορουμένους του C. E. (2°), K. B. (3°), K. E. (5°), C. ή R. N. ή N. (6°), Μ. Α. (7°) και L. E. (9°) και με άλλα άγνωστα πρόσωπα, με περισσότερες πράξεις που συνιστούν εξακολούθηση του ίδιου εγκλήματος, διακίνησε με τη μορφή της εισαγωγής, κατοχής και μεταφοράς, ναρκωτικές ουσίες κατά την έννοια του νόμου, ήτοι φυσικές ή τεχνητές ουσίες που δρουν στο κεντρικό νευρικό σύστημα και προκαλούν εξάρτηση του ατόμου από αυτές και δη φυτική κάνναβη, ενεργώντας από κοινού, στα πλαίσια δραστηριότητας εγκληματικής οργάνωσης (πλην των 2ου, 5ου και 6ου). Ειδικότερα, στους ως άνω τόπους και κατά το προαναφερόμενο χρονικό διάστημα, έχοντας φυσική εξουσίαση, ώστε να μπορούν ανά πάσα στιγμή, από κοινού να διαπιστώνουν την ύπαρξη και κατά τη βούλησή τους να διαθέτουν πραγματικά, εισήγαγαν, κατείχαν και μετέφεραν ποσότητες φυτικών αποσπασμάτων ακατέργαστης κάνναβης. Ειδικότερα, κατά το ανωτέρω χρονικό διάστημα, ενεργώντας από κοινού, εκ των οποίων οι κατηγορούμενοι C. E. (2ος), K. E. (5ος) και C. ή R. N. ή N. (6ος) επέβαιναν σε ταχύπλοο σκάφος, τύπου ... χρώματος ανθρακί, άνευ στοιχείων, μήκους περίπου 10-12 μέτρα, πλάτους περίπου 3μ, με υλικό κατασκευής πλαστικό- πνευστό, διαχειριστής του οποίου ήταν ο 8ος κατηγορούμενος Κ. Σ., το οποίο απέπλευσε από το Πόρτο Ράφτη την 24/11/2017 με τα παραπάνω μέλη του πληρώματος του και μέσω αυτών, με το εν λόγω σκάφος οι κατηγορούμενοι από κοινού, εισήγαγαν από το εξωτερικό στο Ελληνικό έδαφος, από μη επακριβώς προσδιορισθέν σημείο των χωρικών υδάτων της Ελληνικές Επικράτειας και με τελικό προορισμό βόρεια της νήσου Κέας, ποσότητα ακατέργαστης κάνναβης συνολικού μεικτού βάρους χιλίων πεντακοσίων ογδόντα έξι κιλών και επτακοσίων γραμμαρίων (1.586,70), η οποία βρέθηκε και κατασχέθηκε επί του άνω σκάφους. Ειδικότερα, η φόρτωση των ως άνω ναρκωτικών ουσιών έλαβε χώρα επί του προαναφερόμενου σκάφους που είχε αποπλεύσει από το Πόρτο Ράφτη την 24.11.2017, από άγνωστο σημείο των αλβανικών ακτών και στη συνέχεια, αφού το ως άνω πλοίο διήλθε τα διεθνή ύδατα της Αλβανίας τα διεθνή ύδατα της Ελλάδος καθώς και άλλους άγνωστους εισέτι τόπους ακινητοποιήθηκε κατόπιν καταδίωξης από τις λιμενικές αρχές βόρεια της νήσου Κέας την 25.11.2017. Σύμφωνα δε με την από 28/11/2017 έκθεση παράδοσης κατάσχεσης των αρμόδιων προανακριτικών υπαλλήλων του Κεντρικού Λιμεναρχείου Πειραιά, η ποσότητα της ακατέργαστης κάνναβης ήταν κατανεμημένη σε 160 πλαστικές συσκευασίες, ήτοι: 1) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 5,1 κιλών, 2) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 4,7 κιλών, 3)Μία (1) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,6 κιλών, 4) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,9 κιλών, 5) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,9 κιλών, 6 Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,7 κιλών, 7)Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 11,3 κιλών, 8). Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 9κιλών, 9) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 11,9 κιλών, 10) Μία (01) νάιλον συσκευασία με φυτικά αποσπάσματα ακατέργαστης κάνναβης , μικτού βάρους 5,1 κιλών,11) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,5 κιλών, 12) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,9 κιλών, 13) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,8 κιλών, 14) Μία (01) νάιλον συσκευασία με φυτικά αποσπάσματα ακατέργαστης κάνναβης μεικτού βάρους 14,3 κιλών 15) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 5 κιλών, 16) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,6 κιλών, 17) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,5 κιλών, 18) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,4 κιλών, 19)Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,2 κιλών, 20) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 11 κιλών, 21) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 18,5 κιλών, 22) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 9,9 κιλών, 23) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 13,7 κιλών, 24) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 19,8 κιλών, 25) Μία (01) νάιλον συσκευασία με φυτικά αποσπάσματα ακατέργαστης κάνναβης , μικτού βάρους 10,1 κιλών, 26) Μία (01) νάιλον συσκευασία με φυτικό αποσπάσματα ακατέργαστης κάνναβης μικτού βάρους 10,5 κιλών, 27) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 11,9 κιλών, 28) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,8 κιλών, 29) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 5,2 κιλών, 30) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,2 κιλών, 31) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,3 κιλών, 32) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 5 κιλών, 33) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 11,3 κιλών, 34)Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 6,5 κιλών, 35) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,3 κιλών, 36) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 11,9 κιλών, 37) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,4 κιλών, 38) Μία (01) νάιλον συσκευασία με αποσπάσματα ακατέργαστης κάνναβης μικτού βάρους 11,2 κιλών, 39) Μία (01) συσκευασία με φυτικά αποσπάσματα ακατέργαστης κάνναβης μικτού βάρους 10,3 40) Μία (01) νάιλον συσκευασία με φυτικά αποσπάσματα ακατέργαστης κάνναβης βάρους 10,7 κιλών, 41)Μία (07) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 77,6 κιλών, 42)Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 6,7 κιλών, 43) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 17,1 κιλών, 44) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,4 κιλών, 45) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 11,4 κιλών, 46) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,7 κιλών, 47) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,1 κιλών, 48) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,3 κιλών, 49) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,5 κιλών, 50) μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 12,5 κιλών, 51 Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 21,6 κιλών, 52) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,5 κιλών, 53) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 20,6 κιλών, 54) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 12,7 κιλών, 55) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 5,4 κιλών 56) μια νάιλον συσκευασία με φυτικά αποσπάσματα ακατέργαστης κάνναβης 57)Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,6 κιλών, 58) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 12 κιλών, 59) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 9,9 κιλών, 60)Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 6,1 κιλών, 61) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 17,5 κιλών, 62) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10 κιλών, 63) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 9,9 κιλών, 64) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,7 κιλών, 65) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,6 κιλών, 66) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10 κιλών, 67) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 11,1 κιλών, 68) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 19,3 κιλών, 69) Μία (01) νάιλον συσκευασία με φυτικά αποσπάσματα ακατέργαστης κάνναβης 0, μικτού βάρους 9,9 κιλών, 70) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 9,9 κιλών, 71) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,8 κιλών, 72) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10 κιλών, 73) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,8 κιλών, 74) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 9,9 κιλών, 75). Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 5,6 κιλών, 76) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,7 κιλών, 77) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 9,9 κιλών, 78) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,7 κιλών, 79) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,1 κιλών, 80).Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 14,2 κιλών, 81) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,1 κιλών, 82) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 9,9 κιλών, 83) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους συσκευασία με φυτικά αποσπάσματα 6,4 κιλών, 84) Μία (01) νάιλον ακατέργαστης κάνναβης μικτού βάρους 5,1 κιλών, 85) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 1576 κιλών, 86) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10 κιλών, 87) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 7,2 κιλών, 88) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,2 κιλών, 89) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 4,5 κιλών, 90) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 9,9 κιλών, 91) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10 κιλών, 92) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 4,5 κιλών, 93) Μία (01) νάιλον συσκευασία με φυτικό αποσπάσματα ακατέργαστης κάνναβης, μικτού βάρους 4,9 κιλών, 94) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,2 κιλών, 95) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 9,8 κιλών, 96) Μία (01) νάιλον συσκευασία με φυτικά αποσπάσματα ακατέργαστης κάνναβης, 97) Μια (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,4 κιλών, 98) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,2 κιλών, 99) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 13,8 κιλών, 100) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 4,6 κιλών, 101) Μια (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 7 κιλών, 102) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,6 κιλών, 103) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10 κιλών, 104) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10 κιλών, 105) Μία (01) νάιλον συσκευασία με φυτικά αποσπάσματα βάρους ακατέργαστης κάνναβης μικτού βάρους 9,8 κιλών, 106) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 4,5 κιλών, 107) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 11,1 κιλών, 108) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 18,5 κιλών, 1(39) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,2 κιλών, 110) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 9,7 κιλών, 111) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,7 κιλών, 112) Μία (01) νάιλον με φυτικά αποσπάσματα ακατέργαστης κάνναβης, μικτού βάρους 9,9 κιλών, 113) ακατέργαστης κάνναβης, μικτού βάρους 10,4 κιλών, 142) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 6,5 κιλών, 143) Μία (01) .νάιλον συσκευασία με φυτικά αποσπάσματα ακατέργαστης κάνναβης, μικτού βάρους 4,9 κιλών, 144) Μία (01) νάιλον συσκευασία με φυτικό αποσπάσματα ακατέργαστης κάνναβης, μικτού βάρους 10,5 κιλών, 145) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,5 κιλών, 146) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 5,1 κιλών, 147) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,1 κιλών, 148) Μία (01) νάιλον συσκευασία με φυτικά αποσπάσματα ακατέργαστης κάνναβης, μικτού βάρους 10,5 κιλών, 149) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,6 κιλών, 150) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 5,1 κιλών, 151) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 5,9 κιλών, 152) Μία (01) νάιλον συσκευασία με φυτικά αποσπάσματα μικτού βάρους 4,9 κιλών, 153) Μία (01) νάιλον ακατέργαστης κάνναβης συσκευασία με φυτικά αποσπάσματα ακατέργαστης κάνναβης μικτού βάρους 11,4 κιλών, 154) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,5 κιλών, 155) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,9 κιλών, 156) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 11,1 κιλών, 157) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,5 κιλών, 158) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 15,2 κιλών, 159) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 10,5 κιλών, 160) Μία (01) νάιλον συσκευασία με φυτικά αποσπάσματα ακατέργαστης κάνναβης μικτού βάρους 11 κιλών. Είναι, δε, τα φυτικά αποσπάσματα ακατέργαστης κάνναβης ναρκωτική ουσία που δρα στο κεντρικό νευρικό σύστημα του ατόμου και προκαλεί εξάρτηση. Τις ανωτέρω ποσότητες ναρκωτικών ουσιών, εισήγαγε, μετέφερε και κατείχε από κοινού με τους συγκατηγορουμένους του, όχι για δική του αποκλειστικά χρήση, αλλά με σκοπό την εντεύθεν παράνομη εμπορία και καθ' οιονδήποτε τρόπο διακίνησή τους την οποία τέλεσαν άπαντες κατ' επάγγελμα και με προσδοκώμενο όφελος που υπερβαίνει το ποσό των 75.000 €, καθώς και στα πλαίσια εγκληματικής οργάνωσης". Επίσης κήρυξε ένοχο τον δεύτερο κατηγορούμενο και ήδη αναιρεσείοντα L. E. του M. για τις αξιόποινες πράξεις α) της συγκρότησης και ένταξης σε εγκληματική οργάνωση, με σκοπό την τέλεση εγκλημάτων που τυποποιούνται στη νομοθεσία περί ναρκωτικών β) της ιδιαίτερα διακεκριμένης περίπτωσης παράνομης διακίνησης ναρκωτικών ουσιών στο πλαίσιο εγκληματικής οργάνωσης από κοινού, κατ' εξακολούθηση και κατ' επάγγελμα με προσδοκώμενο όφελος άνω των 75.000 ευρώ και του επέβαλε μετά την αναγνώριση των ελαφρυντικών του άρθρου 84 παρ.2 περ α' και ε' ΠΚ., συνολική ποινή κάθειρξης δώδεκα (12)ετών με το ακόλουθο διατακτικό: "ΚΗΡΥΣΣΕΙ ΕΝΟΧΟ τον 9° κατηγορούμενο U. (επ.) E. (όν.) του ότι στους κατωτέρω τύπους και χρόνους με περισσότερες πράξεις τέλεσε περισσότερα εγκλήματα και ειδικότερα: Α. Στον Πειραιά, στην Ηλιούπολη, στη Γλυφάδα, στο Πόρτο Ράφτη, στα Καλύβια Θορικού, στην ευρύτερη περιοχή της Αττικής, καθώς και σε άγνωστες περιοχές της νότιας Αλβανίας και σε περιοχές της Ιταλίας, κατά τους τελευταίους τουλάχιστον έξι μήνες μέχρι και την 25.11.2017, ενεργώντας από κοινού ήτοι κατόπιν συνάπόφασης και με κοινό δόλο με τους συγκατηγορουμένους του M. F. (1°), K. B. (3°), Μ. Α. (7°) και Κ. Σ. (8°) και με άλλα άγνωστα πρόσωπα, πάντως περισσότερους από τρεις με πρόθεση συγκρότησε και εντάχθηκε ως μέλος σε δομημένη και με διαρκή δράση ομάδα, από τρία ή περισσότερα πρόσωπα (οργάνωση), που επιδίωκε" τη διάπραξη περισσοτέρων κακουργημάτων που προβλέπονται στη νομοθεσία περί ναρκωτικών και συγκεκριμένα της παράνομης διακίνησης ναρκωτικών ουσιών [διαμετακόμισης εισαγωγής αγοράς κατοχής μεταφοράς], με τη χρήση κυρίως ταχυπλόων μεγάλης ιπποδύναμης αγνώστων ποσοτήτων κυρίως φυτικών αποσπασμάτων ακατέργαστης κάνναβης μεταξύ των οποίων, η κατασχεθείσα την 25.11.2017 ποσότητα συνολικού μικτού βάρους χιλίων πεντακοσίων ογδόντα έξι κιλών και επτακοσίων γραμμαρίων (1.586,7), η οποία ήταν έμφορτη σε ταχύπλοο σκάφος, τύπου ... χρώματος ανθρακί, άνευ στοιχείων, μήκους περίπου 10-12 μέτρα, πλάτους περίπου 3μ, με υλικό κατασκευής πλαστικό- πνευστό, στο οποίο επέβαιναν οι κατηγορούμενοι C. E. (2ος) K. (επ.) E. (5ος), C. ή R. N. ή N. (6ος) και διαχειριστής του οποίου ήταν ο 8ος κατηγορούμενος Κ. Σ., καθώς και η κατασχεθείσα την 4.8.2017 από τις Ιταλικές Αρχές ποσότητα, συνολικού μικτού βάρους δύο χιλιάδων διακοσίων εξήντα ενός κιλών και πεντακοσίων γραμμαρίων (2.261,50), η οποία ήταν έμφορτη σε ταχύπλοο φουσκωτό σκάφος, μεγάλης ιπποδύναμης, με την ονομασία "...", ιδιοκτήτρια του οποίου ήταν η εταιρία "... ΕΠΕ", διαχειριστής της οποίας ήταν ο 8ος κατηγορούμενος Κ. Σ., παρέμειναν δε στην ομάδα αυτή μέχρι και την 25.11.2017. Ειδικότερα, με την ανωτέρω διεθνή εγκληματική οργάνωση είχαν δημιουργήσει την κατάλληλη υποδομή για την αγορά ναρκωτικών και τη διαμετακόμιση σε τρίτες χώρες και την εισαγωγή στην ημεδαπή, μεταξύ άλλων μέσων, κυρίως με ταχύπλοα μεγάλης ιπποδύναμης μεγάλων ποσοτήτων ναρκωτικών ουσιών, κατά κύριο λόγο φυτικής κάνναβης, άγνωστων εισέτι ποσοτήτων, μεταξύ των οποίων και οι ανωτέρω κατασχεθείσες προκειμένου να διακινηθούν αυτές, σε διάφορους αποδότες η δε διαμετακόμιση σε τρίτες χώρες και η εισαγωγή στην ημεδαπή των ανωτέρω ναρκωτικών ουσιών ελάμβανε χώρα συγκεκαλυμμένα, όπως προέκυψε από ολόκληρη την προπεριγραφείσα υποδομή που είχαν διαμορφώσει με πρόθεση επανειλημμένης τέλεσης της διακίνησης ναρκωτικών ουσιών και ιδίως από την απόκρυφη της ταυτότητας των ταχύπλοων σκαφών τους, την επιμελή φύλαξή τους, τα ιδιαίτερα μέσα προφύλαξης κατά τα στάδια της ανέλκυσης και της καθέλκυσής τους, την άψογη συντήρηση των σκαφών και των μεγάλων κυβισμού μηχανών τους, ώστε να καθίσταται εφικτή η τάχιστη διάσχιση απ' αυτό μεγάλων θαλάσσιων αποστάσεων με δυνατότητα μεγάλης αυτονομίας καυσίμων και αποφυγής καταδίωξης από τις αρμόδιες αρχές. Για την επίτευξη του σκοπού της και προκειμένου να αποφύγουν τον εντοπισμό της από τις αρμόδιες Διωκτικές Αρχές, με την εγκληματική αυτή ομάδα είχαν δημιουργήσει ένα ευρύ και διεθνές δίκτυο συνεργατών και πληροφοριοδοτών. Πριν από τις επιχειρήσεις παράνομης διακίνησης οργανώνονταν και πραγματοποιούνταν συγκέντρωση μελών της εγκληματικής ομάδας προκειμένου να συντονίσουν τη δράση τους να ρυθμίσουν τις τελευταίες λεπτομέρειες, να συγκεκριμενοποιήσουν και να κατανείμουν τους ρόλους και τα καθήκοντα του καθενός από τα μέλη της ομάδας. Β. Σε μη εξακριβωθείσα περιοχή της νότιας Αλβανίας στα χωρικά ύδατα της Ελλάδας στη θαλάσσια περιοχή της βόρειας Κέρκυρας στην ευρύτερη περιοχή της Αττικής σε ναυτική περιοχή βόρεια της νήσου Κέας και στην ευρύτερη περιοχή της Αττικής την 25/11/2017, ενεργώντας από κοινού, ήτοι κατόπιν συναπόφασης και με κοινό δόλο με τους συγκατηγορουμένους του M. F. (1°), C. E. (2°), K. B. (3°), K. E. (5°), C. ή R. N. ή N. (6°), Μ. Α. (7°) και με άλλα άγνωστα πρόσωπα, με περισσότερες πράξεις που συνιστούν εξακολούθηση του ίδιου εγκλήματος διακίνησε με τη μορφή της εισαγωγής, κατοχής και μεταφοράς ναρκωτικές ουσίες κατά την έννοια του νόμου, ήτοι φυσικές ή τεχνητές ουσίες που δρουν στο κεντρικό νευρικό σύστημα και προκαλούν εξάρτηση του ατόμου από αυτές και δη φυτική κάνναβη, ενεργώντας από κοινού, στα πλαίσια δραστηριότητας εγκληματικής οργάνωσης (πλην των 2ου, 5ου και 6ου). Ειδικότερα, στους ως άνω τόπους και κατά το προαναφερόμενο χρονικό διάστημα, έχοντας φυσική εξουσίαση, ώστε να μπορούν ανά πάσα στιγμή, από κοινού να διαπιστώνουν την ύπαρξη και κατά τη βούλησή τους να διαθέτουν πραγματικά, εισήγαγαν, κατείχαν και μετέφεραν ποσότητες φυτικών αποσπασμάτων ακατέργαστης κάνναβης. Ειδικότερα, κατά το ανωτέρω χρονικό διάστημα, ενεργώντας από κοινού, εκ των οποίων οι κατηγορούμενοι C. E. (2ος), K. E. (5ος) και C. ή R. N. ή N. (6ος) επέβαιναν σε ταχύπλοο σκάφος τύπου ... χρώματος ανθρακί, άνευ στοιχείων, μήκους περίπου 10-12 μέτρα, πλάτους περίπου 3μ, με υλικό κατασκευής πλαστικό- πνευστό, διαχειριστής του οποίου ήταν ο 8ος κατηγορούμενος Κ. Σ., το οποίο απέπλευσε από το Πόρτο Ράφτη την 24/11/2017 με τα παραπάνω μέλη του πληρώματος του και μέσω αυτών, με το εν λόγω σκάφος οι κατηγορούμενοι από κοινού, εισήγαγαν από το εξωτερικό στο Ελληνικό έδαφος από μη επακριβώς προσδιορισθέν σημείο των χωρικών υδάτων της Ελληνικής Επικράτειας και με τελικό προορισμό βόρεια της νήσου Κέας ποσότητα ακατέργαστης κάνναβης συνολικού μεικτού βάρους χιλίων πεντακοσίων ογδόντα έξι κιλών και επτακοσίων γραμμαρίων (1.586,70), η οποία βρέθηκε και κατασχέθηκε επί του άνω σκάφους. Ειδικότερα, η φόρτωση των ως άνω ναρκωτικών ουσιών έλαβε χώρα επί του προαναφερόμενου σκάφους που είχε αποπλεύσει από το Πόρτο Ράφτη την 24.11.2017, από άγνωστο σημείο των αλβανικών ακτών και στη συνέχεια, αφού το ως άνω πλοίο διήλθε τα διεθνή ύδατα της Αλβανίας τα διεθνή ύδατα της Ελλάδος καθώς και άλλους άγνωστους εισέτι τόπους ακινητοποιήθηκε κατόπιν καταδίωξης από τις λιμενικές αρχές βόρεια της νήσου Κέας την 25.11.2017. Σύμφωνα δε με την από 28/11/2017 έκθεση παράδοσης κατάσχεσης των αρμόδιων προανακριτικών υπαλλήλων του Κεντρικού Λιμεναρχείου Πειραιά, η ποσότητα της ακατέργαστης κάνναβης ήταν κατανεμημένη σε 160 πλαστικές συσκευασίες- συνολικού μικτού- βάρους 1.586,70 kg, όπως ανωτέρω αναφέρεται. Είναι, δε, τα φυτικά αποσπάσματα ακατέργαστης κάνναβης ναρκωτική ουσία που δρα στο κεντρικό νευρικό σύστημα του ατόμου και προκαλεί εξάρτηση. Τις ανωτέρω ποσότητες ναρκωτικών ουσιών εισήγαγε, μετέφερε και κατείχε από κοινού με τους συγκατηγορουμένους του, όχι για δική του αποκλειστικά χρήση, αλλά με σκοπό την εντεύθεν παράνομη εμπορία και καθοιονδήποτε τρόπο διακίνησή τους, την οποία τέλεσαν άπαντες κατ' επάγγελμα και με προσδοκώμενο όφελος που υπερβαίνει το ποσό των 75.000 ευρώ καθώς και στα πλαίσια εγκληματικής οργάνωσης." Με τις πιο πάνω παραδοχές, οι οποίες διαλαμβάνονται στο σκεπτικό, σε συνδυασμό με όσα αναφέρονται στο διατακτικό της προσβαλλόμενης απόφασης, που παραδεκτά αλληλοσυμπληρώνονται, η εν λόγω απόφαση περιέχει την επιβαλλόμενη, κατά τις προαναφερθείσες διατάξεις των άρθρων 93 παρ. 3 του Συντάγματος και 139 του ΚΠοινΔ, ειδική και εμπεριστατωμένη αιτιολογία, ως προς την κατάφαση της ενοχής των ανωτέρω κατηγορουμένων-αναιρεσειόντων, αφού παρατίθενται σε αυτή, με σαφήνεια, πληρότητα, χωρίς αντιφάσεις ή λογικά κενά και κατά τρόπο επιτρέποντα τον αναιρετικό έλεγχο τα πραγματικά περιστατικά που αποδείχθηκαν από την αποδεικτική διαδικασία και συγκροτούν την αντικειμενική και υποκειμενική υπόσταση των πιο πάνω εγκλημάτων για τα οποία καταδικάστηκαν οι κατηγορούμενοι - αναιρεσείοντες, τα αποδεικτικά μέσα, από τα οποία συνήγαγε το Δικαστήριο τα περιστατικά αυτά, και τους συλλογισμούς, με βάση τους οποίους έκανε την υπαγωγή τους στις ουσιαστικές ποινικές διατάξεις των άρθρων, καθώς και τους συλλογισμούς, με βάση τους οποίους τους υπήγαγε στις ουσιαστικές ποινικές διατάξεις των άρθρων 1, 2 12, 13 στοιχ. ε', 14, 16, 17, 18, 26 εδ. α', 27 παρ. 1, 45, 50, 51, 52, 83, 84 παρ.2 εδ.α' και ε ', 94, 98, 187 παρ.1 του Π.Κ., 1 παρ.2 πιν. Β του Ν. 3459/2006, αρ.1 παρ.1-2, 20 παρ.2, 3, 22 παρ.2β-1 και 23 παρ.2α του ν.4139/2013, τις οποίες ορθά ερμήνευσε και εφάρμοσε, χωρίς να τις παραβιάσει, ούτε ευθέως ούτε εκ πλαγίου, και χωρίς να στερήσει έτσι την απόφαση από νόμιμη βάση. Ειδικώς, αναφορικά με το έγκλημα του άρθρου 187 παρ.1 ΠΚ, περιέχονται στην προσβαλλόμενη απόφαση τα νέα στοιχεία της ισχύουσας από 1-7-2019 διάταξης, δηλ. η "επιχειρησιακά" δομημένη και με διαρκή "εγκληματική" δράση οργάνωση, καθώς και ο επιδιωκόμενος σκοπός και ο συνολικός (ενιαίος) δόλος των αναιρεσειόντων για την τέλεση περισσότερων κακουργημάτων διακίνησης ναρκωτικών χωρίς, όπως προαναφέρθηκε να είναι αναγκαία και η προσωπική συμμετοχή εκάστου μέλους σε επί μέρους πράξεις, οι οποίες άγουν στην επίτευξη του σκοπού της οργάνωσης. Ειδικότερα, παρατίθεται στην απόφαση, ότι οι αναιρεσείοντες και οι Μ. Α., Σ. Κ., K. B. και έτεροι άγνωστοι δράστες ενεργώντας από κοινού, που δεν είναι διάδικοι στην παρούσα αναιρετική δίκη, συγκρότησαν ομάδα με διαρκή δράση, ότι η ομάδα αυτή ήταν δομημένη με κατανεμημένες αρμοδιότητες μεταξύ των μελών της, τα οποία δεν είχαν ενωθεί ευκαιριακά, αλλά με σκοπό τη σε βάθος χρόνου τέλεση αόριστου αριθμού διακεκριμένων κακουργημάτων που προβλέπονται στη νομοθεσία περί ναρκωτικών και την επίτευξη οικονομικού οφέλους των μελών της, τα οποία είχαν διακριτούς ρόλους και ιεραρχική διάρθρωση, επιδιώκοντας οικονομικό όφελος με τη διακίνηση (εισαγωγή αγορά, κατοχή, μεταφορά) μεγάλων ποσοτήτων ναρκωτικών ουσιών κυρίως ακατέργαστης κάνναβης από την Αλβανία προς την Ελλάδα, την Τουρκία και την Ιταλία με τη χρήση ταχύπλοων σκαφών μεγάλης ιπποδύναμης και επισημαίνονται οι ρόλοι εκάστου των αναιρεσειόντων στην συγκρότηση, οργάνωση και λειτουργία της ως άνω εγκληματικής οργάνωσης, η οποία θα ήταν αδύνατη χωρίς τη συμμετοχή αυτών, κρίνοντας απορριπτέους τους αρνητικούς ισχυρισμούς των ανωτέρω κατηγορούμενων αναφορικά με την στοιχειοθέτηση της αντικειμενικής και υποκειμενικής υπόστασης του εν λόγω εγκλήματος, χωρίς από την παραδοχή και των δύο τρόπων τέλεσης του εγκλήματος, ήτοι συγκρότηση και ένταξη (σωρευτικά)να δημιουργείται ασάφεια ή αντίφαση, ενόψει του χαρακτήρα του εγκλήματος αυτού ως υπαλλακτικώς μικτού. Ακόμη αναφέρονται, κατ` είδος, στην αιτιολογία της απόφασης τα αποδεικτικά μέσα, από τα οποία το Δικαστήριο συνήγαγε τα περιστατικά που εκτέθηκαν και κατέληξε στην καταδικαστική του κρίση, χωρίς να παρίσταται αναγκαία, κατά νόμο, η αναλυτική παράθεσή τους, η αναφορά του τί προέκυψε ξεχωριστά από το καθένα, καθώς και η συγκριτική αξιολόγηση και ανάλογη δικαιοδοτική εκτίμησή του. Επίσης, παρά τα αντίθετα υποστηριζόμενα από τους αναιρεσείοντες - πρώτο και ένατο κατηγορουμένους, F. ή F. M., και L. E. του M., το Δικαστήριο της ουσίας εκθέτει στην ανωτέρω προσβαλλόμενη απόφασή του, με σαφήνεια, πληρότητα, χωρίς αντιφάσεις ή λογικά κενά και κατά τρόπο επιτρέποντα τον αναιρετικό έλεγχο, τα πραγματικά περιστατικά, που ανελέγκτως έκρινε ότι αποδείχθηκαν από την ακροαματική διαδικασία, με βάση τα οποία ορθώς ερμήνευσε και εφάρμοσε και την διάταξη της παρ. 2 περ. α' του άρθρου 23 Ν. 4139/2013, με την οποία προβλέπεται η διακεκριμένη περίπτωση της ενέργειας του δράστη κατ' επάγγελμα με προσδοκώμενο όφελος που υπερβαίνει το ποσό των εβδομήντα πέντε χιλιάδων (75.000,00) ευρώ, στο σκεπτικό της προσβαλλόμενης αιτιολογείται πλήρως η συνδρομή της επιβαρυντικής περίστασης της κατ'επάγγελμα τέλεσης της πράξης της διακίνησης ναρκωτικών ουσιών, από την υποδομή που είχαν διαμορφώσει οι αναιρεσείοντες με την παράθεση πραγματικών περιστατικών που θεμελιώνουν τις παραδοχές της απόφασης, ήτοι το σκοπό πορισμού εισοδήματος, την πρόθεση επανειλημμένης τέλεσης, την οργάνωση και το συντονισμό των ενεργειών τους, σε συνδυασμό με τα ιδιαίτερα χαρακτηριστικά και τις συνθήκες τέλεσης της πράξης και τις ιδιαίτερες ιδιότητες και τις σχέσεις που υπήρχαν στους αναιρεσείοντες οι οποίοι δρούσαν στα πλαίσια εγκληματικής οργάνωσης. Ειδικότερα περιγράφεται λεπτομερώς ο τρόπος δράσης τους, καθώς και η υποδομή που είχαν διαμορφώσει για την αγορά, τη διαμετακόμιση σε τρίτες χώρες και την εισαγωγή στην ημεδαπή ναρκωτικών ουσιών ,μεταξύ άλλων κυρίως με χρήση ταχύπλοων σκαφών ,με την απόκρυψη της ταυτότητας αυτών, την επιμελή φύλαξή τους, τα ιδιαίτερα μέτρα προφύλαξης κατά τα στάδια ανέλκυσης και καθέλκυσης αυτών, την άψογη συντήρηση και των μεγάλου κυβισμού μηχανών τους, ώστε να καθίσταται εφικτή η διάσχιση με αυτά μεγάλων θαλάσσιων αποστάσεων με δυνατότητα μεγάλης αυτονομίας καυσίμων και αποφυγής καταδίωξης από τις αρμόδιες αρχές, δημιουργώντας ένα ευρύ και διεθνές δίκτυο συνεργατών και πληροφοριοδοτών για την αποφυγή εντοπισμού τους, με πραγματοποίηση συγκεντρώσεων για τη διοργάνωση επιχειρήσεων παράνομης διακίνησης μεταξύ των μελών της εγκληματικής αυτής οργάνωσης για το συντονισμό των δράσεων και την κατανομή των ρόλων εκάστου εξ αυτών. Τέλος με αιτιολογική επάρκεια προσδιορίζει το προσδοκώμενο όφελος από τη διακίνηση των ανωτέρω ναρκωτικών ουσιών, ανερχόμενο σε ποσό 476.019 ευρώ, έχοντας συνεκτιμήσει την μεγάλη ποσότητα της ακατέργαστης κάνναβης συνολικού μικτού βάρους 1.586,70 κιλών, χωρίς να είναι αναγκαίο αφενός να προσδιοριστεί ο αριθμός των συμμετεχόντων στη διακίνηση της ανωτέρω ναρκωτικής ουσίας και ο επιμερισμός του οφέλους στους συμμετέχοντες και σαφώς εμπεριέχει σκοπό πορισμού εισοδήματος από αυτούς. Οι αντίθετες αιτιάσεις των αναιρεσειόντων - κατηγορουμένων για έλλειψη της απαιτούμενης από τις διατάξεις των άρθρων 93 παρ. 3 του Συντάγματος και 139 του Κ.Ποιν.Δ. ειδικής και εμπεριστατωμένης αιτιολογίας αναφορικά με το ύψος του προσδοκώμενου οφέλους από την ανωτέρω διακίνηση της ναρκωτικής ουσίας και την συνδρομή της κατ' επάγγελμα διακίνησης αυτής, που προβάλλονται με τον πρώτο λόγο της κρινόμενης αίτησής τους, με τις οποίες επιχειρεί να θεμελιώσει τον από το άρθρο 510 παρ. 1 στοιχ. Δ' του Κ.Ποιν.Δ. λόγο αναίρεσης της προσβαλλόμενης απόφασης, καθώς και ο σχετικός λόγος για εσφαλμένη εφαρμογή και ερμηνεία των ουσιαστικών διατάξεων που εφαρμόστηκαν είναι αβάσιμοι. Εξάλλου, κατά τη διάταξη του άρθρου 45 ΠΚ "αν δύο ή περισσότεροι πραγμάτωσαν από κοινού, εν όλω ή εν μέρει, τα στοιχεία της περιγραφόμενης στο νόμο αξιόποινης πράξης, καθένας τους τιμωρείται ως αυτουργός". Με τον όρο "από κοινού" νοείται αντικειμενικά σύμπραξη στην εκτέλεση της κύριας πράξης και υποκειμενικά κοινός δόλος, δηλαδή ότι κάθε συμμέτοχος θέλει ή αποδέχεται την πραγμάτωση της αντικειμενικής υπόστασης του εγκλήματος, γνωρίζοντας ότι και οι λοιποί πράττουν με δόλο τέλεσης του ιδίου εγκλήματος. Η σύμπραξη στην εκτέλεση της κύριας πράξης μπορεί να συνίσταται ή στο ότι ο καθένας πραγματώνει την όλη ή στο ότι το έγκλημα πραγματώνεται με συγκλίνουσες επί μέρους πράξεις των συμμέτοχων, ταυτόχρονες ή διαδοχικές χωρίς να είναι αναγκαίο να αναφέρονται και οι επιμέρους πράξεις καθενός από τους συναυτουργούς (ΑΠ 1157/2022, ΑΠ 1067/2022, ΑΠ 959/2022, ΑΠ 780/2022). Με τον τρόπο αυτό καθίσταται πλέον αδιαμφισβήτητη η δυνατότητα κατανομής εργασίας ως είδος "συνεκτέλεσης" στο πλαίσιο της συναυτουργίας, εφόσον βέβαια καλύπτεται από συνολικό δόλο όλων των συναυτουργών για τη τέλεση της συγκεκριμένης αξιόποινης πράξης (ΑΠ 1302/2022). Για τον έλεγχο από τον Άρειο Πάγο της ορθής ερμηνείας και εφαρμογής του άρθρου 45 ΠΚ πρέπει να αναφέρονται στην απόφαση τα πραγματικά περιστατικά βάσει των οποίων το δικαστήριο δέχθηκε ότι ο δράστης συμμετείχε στην τέλεση του εγκλήματος ως συναυτουργός και στην προκειμενη περίπτωση αιτιολογείται πλήρως στην προσβαλλόμενη απόφαση η συμμετοχή των αναιρεσειόντων στην πράξη της ιδιαίτερα διακεκριμένης διακίνησης ναρκωτικών ουσιών ως συναυτουργών, εκτίθενται στην απόφαση τα πραγματικά περιστατικά που αποδείχθηκαν βάσει των οποίων το δικαστήριο δέχθηκε ότι οι αναιρεσείοντες συμμετείχαν στην τέλεση του εγκλήματος αυτού ως συναυτουργοί με απόρριψη του αρνητικού ισχυρισμού εκάστου περί συμμετοχής του σε κάθε περίπτωση ως απλού συνεργού και ο σχετικός λόγος αναίρεσης αυτών είναι αβάσιμος. Τέλος, σύμφωνα με το άρθρο 211 του ΚΠΔ, όπως τούτο ίσχυε κατά το χρόνο έκδοσης [2022] της προσβαλλόμενης απόφασης, "Η μαρτυρική κατάθεση ή η παροχή εξηγήσεων ή η απολογία προσώπου συγκατηγορουμένου για την ίδια πράξη δεν μπορεί να ληφθεί υπόψη για την καταδίκη του κατηγορουμένου, αν δεν υπάρχει και άλλο, ρητά κατονομαζόμενο στην απόφαση αποδεικτικό μέσο". Από τη διάταξη αυτή, η παραβίαση της οποίας επιφέρει απόλυτη ακυρότητα της διαδικασίας στο ακροατήριο (άρθρ. 510 παρ. 1 στοιχ. Α' ΚΠΔ), κατά το άρθρο 171 παρ. 1 περ. δ` του ίδιου κώδικα, προκύπτει ότι αποκλείεται η στήριξη της καταδίκης κατηγορουμένου σε μόνη τη μαρτυρική κατάθεση ή παροχή εξηγήσεων ή την απολογία συγκατηγορουμένου, αλλά δεν αποκλείεται η συνεκτίμηση της μαρτυρικής κατάθεσης ή της απολογίας συγκατηγορουμένου μαζί με τις άλλες αποδείξεις. Ειδικότερα, το ανωτέρω άρθρο 211 ΚΠΔ δεν εισάγει ευθεία αποδεικτική απαγόρευση, αλλά στην πραγματικότητα είναι κανόνας αξιολόγησης των αποδεικτικών στοιχείων, ο οποίος λειτουργεί διευκρινιστικά και συμπληρωματικά στη βασική αρχή του άρθρου 177 ΚΠΔ, την οποία δεν καταλύει, ούτε άλλωστε απαγορεύει την αξιοποίηση της απολογίας ή της μαρτυρικής κατάθεσης του συγκατηγορουμένου, η οποία δεν παύει να αποτελεί αποδεικτικό μέσο, απλώς παρέχεται οδηγία στο δικαστήριο να μην αρκείται στη μαρτυρία ή απολογία του συγκατηγορουμένου για την αναζήτηση της αληθείας, αλλά να επεκτείνει την αναζήτησή του και σε άλλα στοιχεία και να προσπαθεί να τεκμηριώσει όσο το δυνατό καλύτερα τη δικανική του πεποίθηση. Δεν παραβιάζεται όμως η ανωτέρω διάταξη, όταν το δικαστήριο για τον σχηματισμό της κρίσης του για την ενοχή του κατηγορουμένου δεν στηρίζεται αποκλειστικά στη μαρτυρική κατάθεση ή την απολογία του συγκατηγορουμένου, αλλά συνδυαστικά τόσο σ' αυτή όσο και στις καταθέσεις άλλων μαρτύρων, καθώς και στα αναγνωσθέντα έγγραφα. Η κατά παραβίαση της άνω διάταξης του άρθρου 211 του ΚΠΔ, κρίση του δικαστηρίου που στηρίζεται σε μη επιτρεπόμενο κατά νόμο αποδεικτικό μέσο οδηγεί επίσης σε ελλιπή αιτιολογία της απόφασης και την ίδρυση λόγου αναίρεσης για έλλειψη ειδικής και εμπεριστατωμένης αιτιολογίας (άρθρ. 510 παρ.1 στοιχ. Δ' του ΚΠΔ), καθόσον με τον άνω λόγο αναίρεσης ελέγχεται αναιρετικώς το παραδεκτό των αποδεικτικών μέσων από τα οποία προέκυψαν τα πραγματικά περιστατικά, τα οποία συγκροτούν την αντικειμενική και υποκειμενική υπόσταση του εγκλήματος. Εάν όμως η περί ενοχής κρίση του δικαστηρίου στηρίζεται, εκτός από τέτοια μαρτυρική κατάθεση ή απολογία, και σε άλλες αποδείξεις, η συνεκτίμηση απλώς μαρτυρικής κατάθεσης ή απολογίας συγκατηγορουμένου για την ίδια πράξη δεν δημιουργεί έλλειψη αιτιολογίας της απόφασης (ΑΠ 25/2020, ΑΠ 767/2019). Περαιτέρω δε, από το σύνολο των παραδοχών του αιτιολογικού της προσβαλλόμενης απόφασης προκύπτει ότι το Δικαστήριο της ουσίας κατέληξε στην περί ενοχής κρίση του για τον αναιρεσείοντα F. M. για τη συμμετοχή του στην πράξη διακίνησης ναρκωτικών ουσιών, αφού απέρριψε σιωπηρά, τον προβληθέντα κατά τρόπο ασαφή και αόριστο ισχυρισμό του τελευταίου, περί του ότι θα έπρεπε να αξιολογηθεί "υπό το πρίσμα του άρθρου 211 ΚΠΔ" το γεγονός ότι είχαν καταθέσει κατά το στάδιο της προδικασίας σε βάρος του οι συγκατηγορούμενοί του Σ. Κ. και E. L., χωρίς ωστόσο να επικαλεστεί ο ίδιος ότι η καταδίκη του για την ως άνω πράξη στηρίζεται αποκλειστικά στη μαρτυρία των ανωτέρω συγκατηγορουμένων. Αντιθέτως από τις σαφείς παραδοχές της προσβαλλόμενης απόφασης προκύπτει ότι η κρίση περί της ενοχής των αναιρεσειόντων μη εξαιρουμένου τού ανωτέρω πρώτου αναιρεσείοντος στηρίζεται σε όλα τα μνημονευόμενα αποδεικτικά μέσα, όπως στις καταθέσεις των εξετασθέντων μαρτύρων κατηγορίας, στα πρακτικά της πρωτοβάθμιας δίκης καθώς και σε όλα τα λοιπά έγγραφα που αναγνώστηκαν, και στις απολογίες των κατηγορουμένων, τα οποία το Δικαστήριο δεν ήταν αναγκαίο να τονίσει ιδιαίτερα ούτε να προβεί σε αξιολογική συσχέτιση και σύγκριση μεταξύ τους. Ως εκ τούτου τα αρχικώς κατατεθέντα από τους ανωτέρω συγκατηγορουμένους του σε βάρος του πρώτου αναιρεσείοντος δεν ήταν τα μόνα αποδεικτικά στοιχεία ,ενώ ούτε ο ίδιος ο αναιρεσείων υποστηρίζει τούτο Επομένως, ο σχετικός λόγος αναίρεσης, με τους οποίους πλήττεται η προσβαλλόμενη απόφαση για έλλειψη ειδικής και εμπεριστατωμένης αιτιολογίας και απόλυτη ακυρότητα της διαδικασίας στο ακροατήριο λόγω παραβίασης του άρθρου 211 ΚΠΔ ( άρθρο 510 παρ. 1 στοιχ. Α' και Δ' ΚΠΔ ) είναι αβάσιμος. Οι δε λοιπές εμπεριεχόμενες στον πρώτο λόγο αναίρεσης αιτιάσεις των αναιρεσείοντων που αναφέρονται σε επιλεκτική και εσφαλμένη εκτίμηση των αποδεικτικών μέσων που κατά την άποψη τους οδηγούν σε διαφορετικά συμπεράσματα από εκείνα στα οποία κατέληξε το Δικαστήριο της ουσίας είναι απαράδεκτες, διότι πλήττουν την αναιρετικώς ανέλεγκτη περί τα πράγματα κρίση αυτού. Μετά από αυτά, οι προβαλλόμενοι από έκαστο των αναιρεσειόντων λόγοι αναίρεσης για απόλυτη ακυρότητα, έλλειψη ειδικής και εμπεριστατωμένης αιτιολογίας και για εσφαλμένη ερμηνεία και εφαρμογή των ουσιαστικών ποινικών διατάξεων που εφαρμόστηκαν, είναι αβάσιμοι. Εφόσον συνεπώς, δεν υπάρχει άλλος λόγος προς έρευνα, οι κρινόμενες αιτήσεις αναιρέσεως πρέπει να απορριφθούν στο σύνολό τους ως αβάσιμες Τέλος, πρέπει να επιβληθούν σε έκαστο από τους αναιρεσείοντες τα δικαστικά έξοδα της παρούσας δίκης (άρθρο 578 παρ. 1 του ΚΠοινΔ) όπως εκτίθεται στο διατακτικό της παρούσας

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει τις από 21-9-2022, 26-9-2022 και 26-9-2022 αιτήσεις των F. M. του Β., L. E. Μ. και Σ. Κ. του Γ. αντίστοιχα, για αναίρεση της υπ' αριθμ121,143,160/2022 απόφασης του Πενταμελούς Εφετείου Πειραιώς Επιβάλλει σε έκαστο των αναιρεσειόντων τα δικαστικά έξοδα που ορίζει σε διακόσια πενήντα(250) ευρώ Κρίθηκε και αποφασίσθηκε στην Αθήνα στις 25 Οκτωβρίου 2023. Δημοσιεύθηκε στην Αθήνα σε δημόσια συνεδρίαση στο ακροατήριό του στις 14 Φεβρουαρίου 2024.

LEGAL REFERENCES
Articles Referenced: άρθρου 512 παρ1 εδ.γ, άρθρα 155, άρθρου 166, άρθρο 515 παρ. 1, άρθρου 514 εδα, άρθρο 155 παρ2, άρθρων 155 παρ.2, άρθρο 511 εδ.α, άρθρο 510 παρ1 στοιχ Α, άρθρου 84 παρ.2 περ ε', άρθρου 84 παρ.2 περ α', άρθρου 187 παρ. 1, άρθρο 187 παρ. 1, άρθρο 20 του Ν.4139/2013, άρθρα 21, άρθρου 29, άρθρου 1, άρθρο 23, άρθρων 20, άρθρου 463 παρ. 4, άρθρου 23 παρ. 2 περ. α' του Ν. 4319/2013, άρθρου 13 περ. ε, άρθρων 93 παρ.3, άρθρο 510 παρ.1, άρθρων 177 παρ.1, άρθρο 510 παρ. 1 στοιχ. Ε', άρθρου 23π, άρθρων 93 παρ. 3, άρθρων 1, άρθρου 187 παρ.1, άρθρου 23, άρθρο 510 παρ. 1 στοιχ. Δ', άρθρου 45, άρθρο 211 του ΚΠΔ, άρθρο 171 παρ. 1 περ. δ, άρθρο 211, άρθρου 177, άρθρου 211 του ΚΠΔ, άρθρου 211, άρθρο 510 παρ. 1 στοιχ. Α', άρθρο 578 παρ. 1, άρθρου 512, άρθρο 515, άρθρου 514, άρθρο 155, άρθρων 155, άρθρο 511, άρθρο 510, άρθρου 84, άρθρου 187, άρθρο 187, άρθρο 20, άρθρου 463, άρθρου 13, άρθρων 93, άρθρων 177, άρθρο 171, άρθρο 578
Article Codes: ΠΚ|ΚΠΔ
Law References: Ν.4139/2013|Ν.4319/2013
Total Articles Cited: 50

DATES MENTIONED: 21-9-2022|26-9-2022|9-5-2023|3-11-2022|20-10-2022|24-1-2023|1-7-2019|20-03-2013|25-11-2017|4-8-2017|1-8-2017|17-8-2017|16-7-2017|16-8-2017|31-8-2017|13-9-2017|6-11-2017|24-7-2017|31-9-2017|24-11-2017|28-11-2017|09-05-2023|25-10-2023|14-02-2024

SOURCE: https://areiospagos.gr/nomologia/apofaseis_DISPLAY.asp?cd=ZTMCWE3DLBMBPG1POBIKKGRZ6FU0AL&apof=308_2024&info=ΠΟΙΝΙΚΕΣ -  ΣΤ